Россия Ўзбекистондан помидор ва қалампир олиб киришга қўйган чекловларини бекор қилди\nРосселхознадзор 9 давлатдан Россияга сабзавот олиб киришга қўйилган тақиқни олиб ташлади.\nРосселхознадзор (Россия Ветеринария назорати ва фитосанитария назорати бўйича федерал хизмати) 5 мартдан бошлаб Россия ҳудудига 9 та давлатдан сабзавот олиб киришга қўйилган чекловларни бекор қилади.\nХусусан, Арманистон ва Озарбойжондан помидор, Беларус, Қозоғистон, Туркманистон, Ўзбекистон, Қирғизистондан помидор ва қалампир, Мисрдан картошка, Туркиядан помидор, қалампир, қовоқ ва бақлажон олиб киришга қўйилган тақиқ олиб ташланган.\n«Ушбу қарор мамлакатлардаги ўсимликларни ҳимоя қилиш бўйича миллий ташкилотлар томонидан тақдим этилган маълумотлар, шунингдек, Россия Федерацияси ва ЕОИИ аъзо давлатларининг фитосанитария талаблари бузилишининг олдини олиш бўйича кўрилаётган чора-тадбирлар тўғрисидаги ахборотлар таҳлили асосида қабул қилинди», дейилади ташкилот хабарида.\nМаълумот учун, 2020 йил 26 ноябрида «помидор жигарранг бужмайиш вируси» сабабли Ўзбекистоннинг айрим ҳудудларига Россия томонидан вақтинчалик тақиқ жорий этилганди. Ўтган давр мобайнида эса корхоналар кесимида ушбу чекловларнинг бир қисми бекор қилинганди.


Fergana.uz - ЯНГИ ЎҚУВ ДАРГОҲИ amCharts examples\nЯНГИ ЎҚУВ ДАРГОҲИ\n2017-09-05 09:25:55 189\nПрезидентимиз шу йил 3 август куни республика ижодкор зиёлилари билан ўтказган учрашувдаги сўзлаган нутқида маданият ва санъатни ривожлантиришдаги муаммоларга тўхталиб ўтди. Президентимиз нутқида биргина Қўқон шаҳридаги мусиқали драма театрида ишлаётган жами 53 нафар ижодий ходимнинг атиги 11 нафари олий маълумотга эга эканлиги асосли танқид қилинди. Бу камчилик бошқа вилоятлардаги маданият ва санъат муассасаларига ҳам тегишли.\nРеспубликамиз Президентининг 2017 йил 16 августда қабул қилган “Ўзбекистон Давлат санъат ва маъданият институти Фарғона минтақавий филиалини ташкил этиш тўғрисида”ги қарори санъат ва маданият ходимлари учун айни муддао бўлди. Бу қарор Фарғона водийси, вилоятлари учун театр, халқ ижодиёти соҳаси бўйича актёрлар, маданиятшунослик ва санъатшунослик йўналишида юқори малакали мутахассислар тайёрлаш тизимини янада такомиллаштириш мақсадида қабул қилинган. Мазкур қарорда янги олий ўқув даргоҳи Қўқон шаҳар Мовароуннаҳр кўчаси, 3А уйда жойлашган Қўқон туризм ва сервис касб-ҳунар коллежи биносида фаолият юритиши қайд этиб ўтилган. Ўзбекистон Давлат санъат ва маданият институти Фарғона минтақавий филиали Қўқон шаҳрида жойлаштирилиши бежиз эмас. Зеро, Лутфихоним Саримсоқова, Ҳалима Носирова, Наби Раҳимов, Миршоҳид Мироқилов, Ҳамза Умаров, Сабохон Каримова, Қурбон Назаров, Занжирали Мирзатов сингари санъат дарғалари айнан шу заминда етишиб чиққанлар.\nФилиал 1 та бўлим – “Мусиқали театр актёрлиги”дан иборат. Мазкур бўлимга 2017/2018 ўқув йилида таҳсил олиш учун 25 нафар талаба қабул қилинди.\nФилиални ташкил этиш, унинг тўлақонли фаолият юритиши учун Ўзбекистон Маданият вазирлиги ҳамда вилоят ҳокимлиги эътибори ва кўмаги остида илм масканида етарли шарт-шароитлар яратилди. – дейди филиал директори, доцент Шамсиддин Усмонов. – 21 август куни янги ўқишга қабул қилинган талабалар ўқув даргоҳи билан таништирилди. Келгусида бу филиалда бошқа йўналишлар бўйича ҳам бўлимлар очилиши режалаштирилмоқда.\nЯнги ташкил этилган олий ўқув даргоҳи Фарғона водийсида санъат ва маъданият соҳасини ривожлантиришга муносиб ҳисса қўшади.


ФАРЗАНДДАН-ДА АЗИЗ ФАЗИЛАТ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 17 Август 2018\tКӯришлар: 501\nФарзандни Яратган бандасига энг олий неъмат қилиб бергани боис, бу борада қуюшқондан чиқмай, "етти ўлчаб, бир кес" қабилида фикр билдириш лозим. Чунки қўнғиз боласини "оппоғим", типратикан "юмшоғим", деб атаркан.\nБаски шундай экан, одамзот жигарининг бир пораси - зурриёти ҳақида чуқур ўйлаб, ҳушёрликни қўлдан бермай гапириш талаб этилади. Токи ота-онадек муқаддас зотларнинг кўнгиллари озор чекиб, оғриб қолмасин…\nЁшлар - келажак бунёдкори, тақдир яратувчи куч, ахир.\nБугунги ёш авлод эркин, ҳур, бахтиёр ҳаёт қўйнида умргузаронлик қилмоқда. Зингил солиб қаралса, келажагимиз меъморларининг юриш-туришлари, кийинишлари, ўзларини тутишларида ана шу бахтиёрликка путур етказадиган, кемтиклар пайдо қиладиган кўринишлар урчиб бораётганга ўхшайди.\nАлбатта, биз қилдан қийиқ қидириш ниятидан йироқмиз. Аммо бу номатлуб ҳолатнинг олди олинмаса, у эртага газаклаб, мадда босиб кетиши мумкин.\nФикримни исботловчи далил излаб узоққа бормай, ўзим эрталаб ишга келишда гувоҳи бўлган воқеани нақл қилай: йўловчи транспортига кириб келган икки ёш йигит у ёқ-бу ёққа аланглаб қарашди-да, бири иккинчисига шундай деди:\n-Жамшид (шартли ном), шундай жойга ўтирайликки, катталар бўлмасин ҳам, келмасин ҳам…\nЎнғайсиз ҳолатда ўзимни ноқулай ҳис қилдим. Кўз ўнгимда нохуш бир манзара гавдаланди, гўё.\n…Йўловчи транспорт ўриндиғида ўша йигит парвосиз, ғўддайиб ўтирибди. Унинг тепасида эса, фарзанд тарбияси юкининг залвори, турмуш ташвишларидан ҳориб, қадди хиёл букчайган, нуроний отаси турар, ўғил эса, бундан сира хижолат чекмас, безбетларча атрофни кузатиб борарди.\nКўнглимни хижил қилган нарса: ёшларимизнинг ўзларига шундай эмин-эркин ҳаётий муҳитни яратиб берган катталарга бўлган шу қадар «меҳрга қоришган» муносабатлари.\nБу кўнгилсизликнинг манбаи қаерда!?\nТарбияда… "Ўқ илдизи" одамийликдан озуқа олмаган тарбияда!..\nТарбиямиздаги миллий руҳни ажнабий хислатлар "хомталаш" қилиб кетаётганида.\nМен бунда чет эл кинолари, интернетни айбламайман.\nҲамма гуноҳ ўзимизда: болада хориж филмлари томошаси, интернетдан фойдаланиш маданиятини шакллантириш қўлимиздан келмагандан кейин, мана шу-да.\nҲаққонийси - шу…\nЎзингиз ўйланг, ўғлимиз ёки қизимизнинг қўлига биттанинг ўрнига 2-3тадан уяли телефон, қўша-қўша энг охирги русумдаги ноутбуку планшетларни тутқазиб қўйишнинг "самараси" эмасми - бу?!.\n- Мен кейинги пайтларда, ёшлар қўлида деярли китоб кўрмайман. Ахир, китоб ўзига хос тарбиячи ҳисобланади-ку. Не-не таниқли шоиру ёзувчилар олган тарбиялари учун китобга ўз миннатдорчиликларини билдиришгани ҳаёт ҳақиқати эмасми!?.\nЁшлар ҳаётида қачонлардир онда-сонда эшитганимиз даҳшатли воқеа - фарзанднинг ота-она қотилига айлангани бугун кунда, кунора қулоққа чалинаётганини аянчли, юракларни ларзага соладиган ҳодисадан бошқа нима деб аташ мумкин?!\nБизда оналар қаттол фарзандларни дунёга келтиришмайди. Хўш, қотиллар қаердан пайдо бўлмоқда!?.\nЯна, ўша тарбия… Нодонларча йўлга қўйилган тарбиянинг "ҳосили".\nАгар мамлакат Ички ишлар вазирлиги берадиган ойлик, квартал, ярим йиллик ва йиллик ҳисоботларни кўздан кечирсангиз, жиноятнинг турли кўринишлари - ўғирлик, йўлтўсарлик, безорилик, фоҳишалик, пичоқлашиш ва бошқаларда ёшлар - фаол иштирокчи.\nБуларнинг олди ўз вақтида олинмаса, сўнгги пушаймон кимга дўстлик қилган. Ўзбек ва тожикларда: - Бола - азиз, одоби - ундан азиз, - деган ибратли ҳикмат бор.\nОта-боболаримиз ўғил болага 9, қиз болага 12 ёшдан иймону эътиқоддан сабоқ бериб, унинг қалб кўзини очиш пайидан бўлишган.\nБиз эса, боболар удумига ё бегона бўлиб бораяпмиз, ё унутиб қўймоқдамиз.\nБунинг оқибати яхшиликка олиб бормаслиги, ойдек равшан.\nҚалб кўзи сўқир бўлган бани одамдан нима кутамиз!?.\nМиллати ва ватанига хиёнат қиладиганларними!?.\nАйни пайтда дунёнинг оловли нуқталарида иштирок этиб, қўли бегуноҳ одамлар қонига беланган, ўз халқи ва Ватанига қурол ўқталган ёшларнинг қалб кўзи очиқ, деб ўйлайсизми!?.\nМинг афсус… Буларнинг бари - ожизлик. Нотавонлик… Нобинолик - бу…\nОдам боласи бинога келган лаҳзадаёқ инсоний тарбияга муҳтож бўлади. Ана шу эҳтиёж ўз вақтида қондирилмас экан, бунинг оқибати фожиа келтирмай қолмайди.\nБу балодан сақланишнинг биргина йўли фарзандлар онгини иймону эътиқод, виждон, ҳалоллигу тўғрисўзлик, садоқат суви билан "суғориш", қалбини юксак инсоний фазилатларга, олий даражадаги ахлоқу одобга ошно қилишдир…\nБуларнинг барчасини биргина тарбия жараёни ўзида мужассам этади.\nТарбия эса, улуғ Абдулла Авлоний таъкидлаганидек, элу юртнинг ҳаёт-мамотидир…\nБугун: 18-01-2020 20:55:57


Шоҳрух Хоннинг #BeMyGuest видеоролиги Халқаро кинофестиваль ғолиби бўлди\n18:17 / 06.05.2017\nФото: YouTube/Visit Dubai\nДубайда Болливуд қироли Шоҳрух Хон иштирокида туристик йўналишда тасвирга олинган видеоролик Рига (Латвия)даги X Халқаро туризм кинофестивалида икки олий мукофотга сазовор бўлди. Gulf News шу ҳақида хабар берди.\n#BeMyGuest (#Меҳмоним бўлинг) деб номланган қисқа метражли фильм кинофестивалнинг асосий, Гран-При мукофотини қўлга киритди. Шунингдек у "Туристик йўналиш" туркумидаги биринчи соврин соҳибига айланди. Рига шаҳар кенгаши томонидан International Committee of the Tourism Film Festivals (CIFFT) доирасида ташкил этилган тадбир бутун дунё бўйлаб туристик йўналишни тарғиб қилувчи фильмларга бағишланган.\nТаъкидлаш жоизки, #BeMyGuest жорий йилнинг март ойида бўлиб ўтган Golden City Gate ITB Berlin'да "Шаҳар мукофоти" номинациясида "Олмос мукофот" билан ҳам тақдирланганди.\n#BeMyGuest фильмида Шоҳрух Хон Дубайнинг бир неча диққатга сазовор масканларини намойиш этади. У Дубайдаги уйи яқинида жойлашган, ўзи хуш кўрган жойлар - дўконлар, ресторанлар ва соҳилларга боради. Жойлардаги одамлар Шоҳрух Хонни кўриб таажжубга тушишади, аксарияти ўз қувончини яшира олмайди.\n#BeMyGuest шу кунга қадар ижтимоий тармоқлар орқали 45 миллиондан ортиқ марта кўрилди. Шунингдек у YouTube'нинг энг машҳур видеороликлари қаторидан жой олди.\nвидео Дубай Шоҳрух Хон BeMyGuest


ИнтерФУТБОЛ :: Кафу: «Ғолиблик нашъаси тасвирга сиғмайди!»\nКафу: «Ғолиблик нашъаси тасвирга сиғмайди!»\nФаолияти давомида футбол оламининг бош мусобақаси - ЖЧ финалида 3 марта иштирок этган базилиялик афсонавий ҳимоячи Кафу бу йил баҳорда ярим асрлик юбилейини нишонлади. 2002 йили Узоқ Шарқдан жаҳон футбол тожи билан қайтган чемпион FIFA.com сайти вакиллари билан суҳбатда Ромарио, Роналдо, Роналдиньо, Зайниддин Зидан каби афсоналар даврини ёдга олди, Лионель Месси, Криштиану Роналду, Неймар ва Трент Александер-Арнольдга тўхталди. Шунингдек, Қатар-2022 мундиали ҳақида гапиришдан ташқари, келажак режалари билан ўртоқлашди.\n- 1994 йили АҚШда ташкиллаштирилган ЖЧ доирасидаги 2та ўйинда қатнашгансиз. Жумладан, финал учрашувининг 21-дақиқасида бош мураббий Карлос Альберто Паррейра сизни ёнига чорлаб, Роберто Донадонини зарарсизлантириш вазифасини топширганида, нималарни ўйлаганингиз эсингиздами?\n- Дўстим Жоржинью ўрнини эгаллаганим туфайли ўзимни бироз ўнғайсиз ҳис қилган бўлсамда, финалда ўйнаш имконияти берилганидан мамнун эдим. Бу мен учун - ўта ҳаяжонли воқеа. Муҳими, ушбу воқеага ўзимни ҳам руҳий, ҳам жисмоний томондан имкон даражасида тайёрлагандим. Жаҳон кубоги тақдири ҳал қилинадиган баҳсда ҳар қандай вазиятга шай туриш талаб этилади ахир.\n- Чемпионлик шукуҳи қандай бўлар экан?\n- Очиғи, ғолиблик нашъаси тасвирга сиғмайди! Мен учун шундай. Назаримда, уни улкан бахтга қиёслаш ҳам камлик қиладигандек. Юксак ишончни оқлаганимиз, вазифани уддалаб, чемпион бўлганимиздан сармаст эдик. Финалдан кейин меҳмонхонага қайтиб, ўша жойда байрамни бошлаб юбордик. Айримлар ўз оила аъзолари даврасида, бошқалар дўстлари билан. Кейин кимлардир кечки тамаддига отланишди, баъзилар барга. Барчамиз чинакамига шод-хуррамликни туйгандик.\n- Айтингчи, ўша мундиалда Бразилия терма жамоасининг энг муҳим ўйинчиси ким эди?\n- Барча футболчилар аъло даражада тўп суришган. Айнан ҳамжиҳатлик бизни шоҳсупага олиб чиқди. Бироқ дарвозабон Таффарелнинг маҳоратига алоҳида тўхталиш керак. Бинобарин, у бутун турнир давомида ишончли ўйнашдан ташқари, ҳал қилувчи беллашувда пенальтини тўсишга муваффақ бўлди. Шуни инобатга олсак, айнан Таффарел - энг муҳим ўйинчи. Ҳар ҳолда, мен учун шундай. Албатта, Олдэйр ва Марсио Сантос ҳам ажойиб ўйин кўрсатишди, Ромарио ҳамда Бебето гол уриш миссиясини уддалашди. Аммо Таффарел дарвозани совуққонлик билан қўриқламаганида, анча қийналиб қолардик.\n- Ромарио - Роналдо жуфтлиги 1997 йили Конфедерациялар кубоги ва Америка кубоги турнирларида қатнашиб, жами 34та гол урганди. Дуэтнинг фаолиятини қандай баҳолайсиз?\n- Футбол тарихидаги энг буюк жуфтликлардан бири. Бунга шубҳа йўқ. Икки ақл бовар қилмас маҳорат соҳиби ҳамкорликда ҳам юксак самарадорликни намойиш этарди.\n- 1998 йилги мундиал финалида Франция термаси жамоангизни йирик ҳисобда енгди. Айтингчи, бу рақиблар яна 10 марта куч синашса, қайси бири кўпроқ ғолиб чиқарди?\n- Ўйлашимча, икки жамоа 5 мартадан устун келарди. Ҳар ҳолда, Франция термаси ажойиб таркибга эга эди, биз ҳам мусобақага ҳар томонлама шаклланган футболчилар билан боргандик.\n- Зайниддин Зидан Франция термаси таркибидаги энг кучли футболчи эди. Айнан у 1998 йили ўз юртида ва 2006 йили Германияда Бразилия футболининг орзу-умидларини барбод қилди. Бу футболчи ҳақида қандай фикрдасиз?\n- Фаолиятим давомида мен дуч келган энг мукаммал ўйинчилардан бири. Техник маҳорат ва жисмоний етуклик намунаси. Зиданнинг яна ўйинни ҳис этиши, тез ўйлаши, вазиятга тўғри баҳо бериши ва тўғри позиция танлаши ҳайратга соларди.\n- 2002 йили Ж.Корея ва Япония мезбонлик қилган ЖЧ финали арафасида Франциядаги омадсизликни эсламасликнинг иложи йўқ эди. Қизиқ, сизлар қандай йўл тутгансизлар?\n- Шахсан мен 1998 йил воқеасини асло ўйламаганман, умуман, бирор футболчи ўша финални эсламаган бўлса керак. Хуллас, профессионаллик ва тажрибани уйғунлаштириб, бор эътиборимизни Германия термасига қаратгандик.\n- Совринни бош узра кўтариш лаҳзаларини таърифлаб берсангиз...\n- Ўта шов-шувли, ҳаяжонли, унутилмас лаҳзалар! Бутун инсоният гувоҳлигида зиммамизга юклатилган вазифани шараф билан адо этганимиздан кейинги ҳолатни сўз билан ифодалаш қийин. Кубокни кўтарган пайт барча яқинларим, ҳамюртларим бахтиёр эканликларини қалбан ҳис қилиб, ақлга сиғмас даражада қувонч туйдим. Умуман, жаҳон футболининг тождори бўлиш - ғайриодатий воқеа.\n- Роналдо Осиё заминидаги дастлабки мундиал арафасида жароҳатлар туфайли талаб даражасида тўп суролмаганди. У шунга қарамай, ЖЧда иштирок этди ва бош қаҳрамон бўлди. «Сўйлоқ»нинг самарали ўйнай олишига нечоғли ишонгандингиз?\n- Биласизми, Роналдо жароҳатлардан қутулиш бобида ҳайратланарли қобилиятга эга. Шу боис ҳам, унинг маҳорати ҳамиша шубҳадан холи бўлган. Роналдо - футбол тарихидаги тенгсиз ҳужумчилардан бири, фавқулодда иқтидор. Қисқаси, чин феномен!\n- Фаолиятингиз аввалида ҳужумкор ярим ҳимоячи позициясида тўп сургансиз. Агар амплуангиз ўзгармаганида, фаолиятингиз қандай ривожланарди, сизнингча?\n- Энди буни аниқ айтишнинг иложи йўқ. Лекин билиш жуда қизиқарли. Балки дунёнинг энг яхши футболчиси бўлармидим... Иккинчи томондан, фаолиятим ҳимоя чизиғида ўйнаганимга нисбатан хирароқ чиқиши ҳам ҳеч гап эмасди. Аслида ўзим ярим ҳимояда ўйнашни хуш кўрардим, буни инкор этмайман. Чунончи, ярим ҳимоячи позициясида ҳамиша нишон бўлади, у ҳимоячига нисбатан фаолроқ, қизиқарлироқ тўп суради.\n- Трент Александр-Арнольдни кўпинча сизга қиёслашади. Бу футболчи хусусида нима дея оласиз?\n- Ўта ноёб иқтидор, интилувчан йигит. Агар шу савияда тўп суришда давом этса, тез орада энг яхши футболчилар қаторига қўшилади. Менимча, Трент ФИФАнинг энг яхши футболчига аталган совринини қўлга киритиш учун етарли салоҳиятга эга. Барча ижобий жиҳатларидан ташқари, соф бразилча услубда тўп суради, асосийси, ўйини завқ бағишлайди. Қолаверса, Трент ажойиб жамоада ижодкор мураббийдан сабоқ олмоқда, тараққиёти учун барча шароитлар муҳайё.\n- Италияда IL IL Pendolino лақабини олган эдингиз. Гўёки, тугамайдиган қувват ва чидамни қаердан олардингиз?\n- Биринчидан, футбол - жуда ёқимли машғулот. Уни чин юракдан севганман, севаман. Доимо ўзимга ёққан ишни бажарганман - асосий сир шу. Майдонга тушиш иштиёқида ёнадиган футболчи учун югуриш чўт эмас. Иккинчидан, ҳамиша жисмоний ҳолатимни яхшилашга ҳаракат қилганман.\n- Фаолиятингиз давомида айнан қайси рақиб сизга кўпроқ муаммо туғдирган?\n- Роналдиньо Гаучо. Унинг қандай ҳаракатланишини олдиндан пайқаш иложсиз эди. Сиз тасаввур қилолмайдиган «ҳунар»ларни намойиш этарди. Лекин майдонда унча кўзга чалинмасди.\n- Лионель Месси ва Криштиану Роналду ФИФАнинг бош индивидуал совринини ўз монополияларига айлантириб олишди. Сизнингча, улардан қай бири кучлироқ?\n- Жаҳон футболининг икки қудратли вакили. Мана, улар 15 йил давомида чўққига ҳеч кимни яқинлаштирмадилар. Бири 6 марта, иккинчиси 5 марта нуфузли соврин соҳибига айланди. Шундай экан, қайсидир бирига устунлик бериш - бемаънилик. Хуллас, Месси ҳам, Роналду ҳам буюк.\n- Яқин келажакда ким дунёнинг энг яхши футболчиси мақомини олади, сизнингча?\n- Неймар. У юксак мақомга эришиш учун барча фазилатларга эга.\n- Бразилия термаси Қатарда жаҳон тожини қайтариб олишга қодирми?\n- Шахсий фикрим оддий: «Селесао»дан доимо ижобий натижа кутаман. Навбатдаги мундиал Бразилия футболи учун буюк турнирга айланади. Жамоамиз таркибида Неймар ва бошқа юксак савияли ижрочилар, иқтидорли ёшлар бор.\n- Ниҳоят, охирги савол: мураббийлик билан шуғулланиш хусусида ўйлаб кўрдингизми?\n- 2022 йилдан кейин бош қотираман. Ҳозирча Қатар-2022 элчисиман. Шундай экан, айни пайт чалғийдиган вақт эмас. Мундиалдан кейин ўйлаб кўришга ваъда беришим мумкин. Футболда узоқ йиллар давомида тўплаган тажрибамни ёшларга берсам, хайрли иш бўларди.


Миср мухолифати Мурсий ва янги конституцияга қарши намойишларни давом эттиражагини айтмоқда\nМиср мухолифати президент Муҳаммад Мурсий ва исломчи кучлар ёқлаётган янги конституцияга қарши норозиликларни давом эттиришни ваъда қилди.\nЕтакчи мухолифат гуруҳи саналган Миллий халоскор фронти матбуот вакили Ҳусайн Абдул Ғани мухолифат Мурсий ҳукуматига қарши тинч намойишларни давом эттириш ниятидан қайтмаслигини таъкидлади. Мухолифат вакили Мурсий ҳукуматини Ислом дини ёрдамида мустабид режим ўрнатишга уринаётганликда айблади.\nАбдул Ғани Мурсийнинг миллий мулоқот ўрнатиш чақирувлари самимий эканини шубҳа остига олди.\nМухолифат вакили шунингдек мисрликларни 25 январ куни собиқ президент Ҳусни Муборак режимини ағдарган инқилобнинг икки йиллиги муносабати билан намойишга чиқиб, янги конституцияга қарши норозилик изҳор қилишга чақирди.\nЧоршанба куни Мурсий янги конституцияни маъқуллади. Сайлов расмийлари референдумнинг иккита даврасида мисрликларнинг 64 фоизи уни қўллаб-қувватлаганини эълон қилган эди. Референдумда сайловчиларнинг 33 фоизи қатнашган.


(Но) тўғри… – Bong.uz\nЯнгийўлга қатновчи автобусга чиқдим, уловда 6 киши кетяпмиз. Оёғига маҳси-калиш, эгнига уриниб қолган кийим кийиб олган бир мўйсафид қўлидаги халта сумкани ёнидаги ўриндиққа қўйди. Жойлашиб ўтириб олар экан, бозордан гўшт олиб келаётганини, бу совуқ кунларда иммунитет бақувват бўлиши кераклиги ҳақида гапира кетди.\n— Гўшт қанча бўлди? — сўради сепкилли хола.\n— Эҳ,сўраманг, бир кило гўштни бир ой ейдиган даврлар келди, шу пайтгача гўштни кўп еб юборган эканмиз.\nAвтобусда гурра кулгу кўтарилди.\n— Ҳозир нархи осмонга чиқмаган нарса қолдими ўзи? Ёғ ҳам, ун ҳам, тухум ҳам осмонда, — гапга аралашди қизил гулли рўмол ўраб олган ўрта ёшлардаги аёл.\nКўзида кўзойнак, портфел кўтариб олган одам билан иккаламиз гапга аралашмадик, қолган 4 киши бири қўйиб, бири олиб аёлнинг гапини маъқуллай кетди\n— Ҳозирги даврда арзон нарса қолдими ўзи? Бир дона қуртни ҳам минг сўм дейди, инсофинг қургурлар.\n— Энди арзончиликни тушда кўрамиз, бир кило гўшт 5 сўм бўлган даврлар қайтиб келмайди энди.\n— Ҳаммасига доллар сабабчи, курс кўтарилган деб юз сўмлик сақични ҳам икки юз сўм қилиб қўйишган. Бу қурғур ҳам ошса, ошадики, асло камаймайди, худди мени қарзларимга ўхшаб.\nЯна кулгу… Шу тариқа бири гапирганда бошқаси «тўғри», «тўппа тўғри», «шунақа» деб тасдиқлаб туришарди.\nAвтобус «Олмазор» метроси ёнига келиб тўхтади, тушадиган одам топилмади-ю, костюм-шим, устидан қора пальто кийиб олган бир йўловчи чиқди. Чуқур уҳ тортти-ю, ойнага бошини қўйиб олди.\n— Студентга ўхшайсан болам, — деди ҳалиги мўйсафид ёнидаги ўриндиққа ўтирган йигитга тикиларкан.\n— Ҳа, шундай. Ўқиш ҳам жуда қийин бўлиб қолди, контракт қиммат, стипендия кам, ўқишдан чиқиб, ишлашга мажбурмиз. Кечаси чарчаб келиб, нари-бери дарс қиламан, иш ҳам, ўқиш ҳам ўзига яраша. Булар ҳам камдай ётоқхонани фақат биринчи-иккинчи курсдагиларга берармиш, ижарага уй қидириб юрибман. Ижара ҳақи эса ўзингизга маълум, силлани қуритиб юборади.\nТўғри, деб юбордим беихтиёр, қолган 5 киши ҳам бир овозда маъқуллади «тўғри», «тўғри», «тўғри».\nШу кўйи бири қимматчиликдан, бири ижара ҳақидан, яна бошқаси маҳалласида газ пастлиги-ю, кунда-кунора свет ўчиб туришидан арзи ҳол қилиб боришарди. Суҳбат шу даража кескинлашдики, ора-орада ҳайдовчи ҳам орқага ўгирилиб қараб қўярди. Очиғи, у ерда бўлган гапларнинг барини ёзишга ботинолмадим, худдики бу одамлар уйига эмас, бирор норозилик намойишига кетаётганга ўхшарди. Уларга қараб: «Ҳой, барака топгурлар, вазият бу даражалик ёмон эмас, ҳаракат қилган одам яхши яшаяпти, қолаверса, бундай асоссиз гапларни гапириш яхши эмас» демоқчи бўлдиму, журъат этолмадим. Кўпчиликнинг фикрига қарши чиқишнинг оқибатини биласиз. Қўшилмасам, қўшилмабман, индамай кетсам ҳам бўлаверади!\nЙўл яримлаб қолди ҳамки норозиликлар ҳали тўхтамасди. Кўзойнак тақиб олган бояги киши чидаб туролмади шекилли:\n— Қимматчилик деб оҳ-воҳ қиласизлар, ундан кўра борига шукур қилсангларчи. Бозорларимизда одамнинг жонидан бошқа ҳамма нарса бор, топасан. Намунча ношукурлик қилмасанглар!\nЧаён чаққандай сесканиб кетдим, мана энди жанжал бошланади, тўртови бу кишининг кўзойнагини қўлига олиб беради деб тургандим, хайрият, ундай бўлмади. Узоқ жимликдан сўнг ҳамма бир-бирига қараб олди-да, қизил гулли рўмол ўраган аёл энг биринчи гап бошлади:\n— Тўғри айтасиз, ҳамма нарса топилади, тўппа-тўғри.\nБошқалар ҳам уйқудан чўчиб уйғонгандай «тўғри» дейишди бараварига.\n— Худога шукур, қимматчилик йўқ юртимизда, — деди тағин кўзойнакли одам.\n— Қимматчилик, қимматчилик деб нолийвериб, ўзимиз баракани учиряпмиз, — деди энг биринчи гўшт қимматлигидан нолиган мўйсафид\n— Тўппа тўғри.\n— Ношукурлик ёмон.\n— Мана мен сизларга тушинтирай, заводда ишлайман. Aвваллари гўшт 30 минг эди, рост, мен эса 500 минг ойлик олардим. Ҳозир гўшт 50 минг, шунга яраша мен ҳам бир миллион ойлик оляпман. Нархлар ошганига яраша маошлар ҳам, пенсиялар ҳам ошяпти-ку, ё нотўғрими деди кўзойнакли киши мўйсафидга қараб.\n— Тўғри, ошган, ошган.\nНавбатдаги бекатга етиб келгач рўмолли аёл тўғри, тўғри деганча автобусдан тушиб қолди.\nКўзойнакли одам кейинги мурожаатини ўқишдан нолиётган йигитга қаратди:\n— Хўш, йигитча, жуда қийналаябсизми? Шукур қилсангизчи. Ўқишга киролмай юрганлар қанча, сизнинг эса нолиганингиз нолиган. Давлат ўқийман деганга имконият яратиб беряпти, йилдан йилга талабалар сонини оширяпти. Мақсад дипломлиларни кўпайтириш, шунинг учун ҳам ётоқхоналар етишмаётгандир. Ҳали ўқишни тугатиб, юмшоқ креслога раҳбар бўлганингизда роҳатини кўрасиз. Унгача нолиманг, шукур қилинг, ижара нархлари ҳам унчалик қиммат эмас.\n— Тўғри айтасиз, — деди талаба йигит, — қиммат эмас, тўғри, тўғри…\nЯна кўзойнакли киши гапира кетди:\n— Ўзбекистонда ҳозир Учинчи Ренессанс, мисли кўрилмаган ўзгаришлар кетяпти. Қурилаётган «cити»лар, осмонўпар бинолар, муз саройларни айтмайсизми. Буларни қуришга кам маблағ кетади деб ўйлайсизларми? Баъзи-баъзида газсиз, светсиз ўтирсак, бирор жойимиз камайиб қоладими? Дунёда қирғин, уруш-жанжалли давлатлар қанча? Бизда эса тинчлик, шунинг қадрига етайлик,тўғрими?\n— Тўғри, тўғри. Тинчмиз минг шукур, осмонимиз мусаффо, одамларимиз бахтиёрдир.\nҲамманинг юзида мамнунлик. «Тўппа тўғри»ни минг маротаба такрорлаб, навбатдаги бекатга етиб келдик, учта йўловчи тушиб қолди.\nЭнди тинчлик бўлса керак, деб турган пайтим кўзойнакли одам:\n— Қизим, сизчи, сиз нима дейсиз, — деса бўладими?!\nБундай мавзуларда жағи тинмайдиган қизнинг гап тополмай, довдираб қолганини кўринг. Нима дейишни билмай, қўлимни икки томонга ёйдим-у, билмайман деган маънода елка учирдим. Мен на қимматчилик дейдиган пессимист, на тўппа тўғри деб айта оладиган оптимист инсон эдим.\nЯна такрор сўради:\n— Фикрингиз қандай?\nЎлай агар, ўшанда автобус тўхтаганида манзилга етмаган бўлсам ҳам учиб тушишга рози эдим. Кўзойнакли киши ҳолатимни тушунди шекилли, мендан жавоб кутмай, гапира кетди:\n— Ўзи тушунган , тушунмаган гапини валдирайверадиган, тўғри келган гапни маъқуллаб, тўппа тўғрилайдиган пасткашлар жуда кўп. Улар ўз фикрига эга эмас, қаёққа судрасанг, ўша томонга қараб кетаверади. Фақат қаёққа судрашни яхши билсанг, бас!\n— Тўппа-тўғри, — деб юборибман тўсатдан, кейин айб иш қилиб қўйган боладек ерга қараб олдим…\nМана кўприк кўринди. Aвтобусдан тушиб, уй томонга кетарканман, қулоғим остида фақат бир сўз жарангларди:\nAслида, қай бири тўғри?\nPrevious “Иккиюзламачиликни мактабдан ўрганяпмиз!”


Эндиликда Қозоғистон қўшиқчилари фонограмма ишлатган тақдирда томошабинларни огоҳлантириши зарур бўлади | Қозоғистон янгиликлари: Сўнгги хабарлар «Kazakh TV» каналида | Kazakh TV\nКелгусида қозоғистонлик санъаткорлар ўз концертларида фонограмма ишлатган тақдирда буни олдиндан афишаларида кўрсатишлари шарт бўлади. Акс ҳолда уларни ва концерт ташкилотчиларини жаримага тортиш таклиф қилинган. Парламент Мажлисида кўрилаётган «Маданият соҳасидаги Қозоғистон Республикасининг қонун ҳужжатларига ўзгартиш ва қўшимчалар киритиш тўғрисида”ги қонун лойиҳасида шундай таклиф ҳам бор. Мамлакат Маданият ва спорт вазири Ақтўти Раимқулова айтишича, мамлакатда баъзи артистлар фаолиятини назорат қилиш эҳтиёжи туғилган Уларнинг саҳнада ўзини тутиши, концертларни бекор қилиши, репертуар танлашда адабий тил меъёрларига мувофиқ бўлмаган лексикадан фойдаланиши кўпчиликда эътироз уйғотмоқда.\n«Томошабинни фонограмма ишлатилиши тўғрисида огоҳлантириш ҳам муҳим. Фонограмма ишлатиш тартиби эса тегишли ҳужжатларда кўрсатилади», дейди вазир.\nШунингдек, янги қонун лойиҳасида минтақавий маданият ташкилотлари фаолиятини мувофиқлаштириш учун кенгашлар тузиш кўзда тутилган. Айни вақтда, ижтимоий аҳамиятга эга адабиётни давлат муаллифлардан сотиб олиши тартибига ҳам ўзгаришлар киритилади. Маълум муддат бу адабиёт фақат кутубхоналарга киобхонлар бепул фойдаланишлари учун берилади.\n«2017 йилда депутатлар таклифи билан ижтимоий аҳамиятга эга адабиёт учун давлат қалам ҳақи тўлаш амалиёти йўлга қўйилганди. Бундай иш тартиби дунёнинг бошқа бирор мамлакатида йўқ. Муаллифдан бадиий асар ҳуқуқлари сотиб олиниши 70 йил давомида фақат давлат томонидан кутубхоналарга тарқатиш учун харид қилинишини англатарди. Муаллиф эса бу давр мобайнида асарни қайта чоп этиш ҳуқуқидан маҳрум қилинарди», дейди Раимқулова.\nҚонун лойиҳасида кутубхона, маданият ташкилотлари, ижодий иттифоқлар, нашриётлар ишини ривожлантириш бўйича ҳам қулай шароит яратиш кўзда тутилган.\nконцертҚозоғистонМаданиятфонограммаШоу бизнесҚозоғистон қўшиқчилари


Қирғизистондаги газ қуйиш шохобчасида портлаш, икки киши тириклайин ёниб кетди\n08:55 / 20.06.2017\nФото: Қирғизистон ФВВ матбуот хизмати\nИссиқ-Кўл қирғоғидаги ёнилғи қуйиш шохобчасидаги портлаш оқибатида икки киши, жумладан, ёш бола тириклайин ёниб кетди. Ҳодиса туфайли яна саккиз инсон куйиш жароҳатларини олган. Бу ҳақда Қирғизистон соғлиқни сақлаш вазирлиги матбуот хизмати сешанба куни хабар берди.\nМаълумотларга кўра, мамлакатнинг Иссиқ-Кўл вилояти Ананьево қишлоғидаги портлаш кеча кечқурун, газни бошқа жойга олиб ўтиш вақтида рўй берган. Ҳаммаси бўлиб 10 киши жабрланди, уларнинг икки нафари ҳалок бўлди.\n"Айни дамда туман касалхонаси жонлантириш бўлимида беш киши қолмоқда, уларнинг аҳволи оғир, деб баҳоланмоқда. Барчасида куйиш жароҳатлари бор", - дея хабар берди соғлиқни сақлаш вазирлиги.\nТаъкидланишича, ҳалок бўлганлар орасида ёш бола ҳам бор.\nпортлаш Қирғизистон газ


Солиқ кодексининг Махсус қисми муҳокама учун тақдим этилди | NORMA.UZ\nМолия вазирлиги янги таҳрирдаги Солиқ кодекси Махсус қисмининг дастлабки вариантини эълон қилди. Умумий қисм устидаги иш якунига етказилмоқда, у 2018 йил 1 декабргача тақдим этилади.\nЛойиҳада Ўзбекистон Республикасининг солиқ сиёсатини такомиллаштириш концепцияси (29.06.2018 йилдаги ПФ–5468-сон Фармон билан тасдиқланган) асосий қоидалари ҳисобга олинган:\nбарча тадбиркорлик субъектлари учун юридик шахсларнинг мол-мулк солиғи, ер солиғи ва сув ресурсларидан фойдаланганлик учун солиқни жорий этиш;\nйиллик айланмаси (ялпи тушуми) 1 млрд сўмгача бўлган солиқ тўловчилар учун солиқни 4% миқдордаги базавий ставкадан келиб чиқиб ҳисоблаш ва тўлаш тартибини ҳамда ихтиёрий равишда қўшилган қиймат солиғини тўлаш имкониятини белгилаш;\nжисмоний шахслардан олинадиган даромад солиғининг ягона ставкасини жорий этиш ва фуқароларнинг бюджетдан ташқари Пенсия жамғармасига ушлаб қолинадиган суғурта бадалларини бекор қилиш;\nдавлат мақсадли жамғармаларига юридик шахсларнинг айланмасидан (ялпи тушумидан) ундириладиган мажбурий ажратмаларни бекор қилиш ва б.\nБўлимлар, боблар, қисмлар, моддалар, бандлар ва ҳ.к. рақамлари ҳозирча сақланиб қолди, барча муҳокама ва тавсиялардан сўнг уларга тузатиш киритилади. Эълон қилинган лойиҳага оид таклиф ва фикр-мулоҳазалар умумлаштириш ва кейинчалик муҳокама қилиш учун taxcode@mf.uz электрон манзилида қабул қилинади.\nСолиқ кодексининг Умумий қисми ва қўшилган қиймат солиғи бўлими устидаги иш якунига етказилмоқда. Улар билан 2018 йил 1 декабргача танишиб чиқиш мумкин бўлади. Ўзаро алоқадор шахсларга солиқ солиш масаласини ишлаб чиқиш зарурлиги сабабли иш узоқ кўрилмоқда. Ўзбекистон иқтисодиётини либераллаштириш ва ташқи иқтисодий фаолият жадаллашиши шароитида бундай битимлар сони ортиб бораётганлиги боис бу алоҳида эътиборни талаб қилади.\nУмумий қисмда трансферт нарх белгилаш масалаларини акс эттириш режалаштирилмоқда, шу жумладан:\nназорат қилувчи хорижий компаниялар ва ўзаро алоқадор шахсларни белгилаш;\n«нозик капиталлаштириш» қоидалари;\nқимматли қоғозлар билан боғлиқ операцияларга солиқ солиш хусусиятлари.\nШунингдек трансферт нарх белгилаш бўйича алоҳида қонун лойиҳаси ишлаб чиқилди. Солиқ кодексининг янги Умумий қисми асосида Махсус қисмнинг айрим бобларига, айниқса трансферт нарх белгилаш ва назорат қилувчи хорижий компаниялар қисмида қўшимча ишлов берилади.\nҚўшилган қиймат солиғи бўлими тасдиқланган Ўзбекистон Республикасининг солиқ сиёсатини такомиллаштириш концепциясини ҳисобга олган ҳолда қайта кўриб чиқилмоқда. Эслатиб ўтамиз, 2019 йил 1 январдан бошлаб ўтган йил якунлари бўйича йиллик айланмаси (ялпи тушуми) 1 млрд сўмдан ошган ёки йил давомида ушбу белгиланган чегаравий миқдорга етган корхоналарни умумбелгиланган солиқларни, шу жумладан ҚҚСни тўлашга ўтказиш назарда тутилмоқда.\nБунда ҳозирги вақтда сотиб олинадиган асосий воситалар, қурилиши тугалланмаган объектлар ва номоддий активлар нархига киритиладиган ҚҚСни ҳисобга олиш суммаларига киритиш ҳуқуқини бериш режалаштирилмоқда. Кўп солиқ тўловчилар – ЯСТ тўловчилар ҚҚС тўлашга ўтказилиши муносабати билан Солиқ кодексидаги ушбу масалага доир қоидалар, шу жумладан мазкур солиқни ҳисоблаб чиқариш ва тўлашнинг соддалаштирилган тартибини қўллаш устида жиддий иш олиб бориш зарур.


Тошкент давлат аграр университетининг Самарқанд филиалини ташкил этиш режалаштирилмоқда - zarnews.uz\nТошкент давлат аграр университетининг Самарқанд филиалини ташкил этиш режалаштирилмоқда\nТошкент давлат аграр университетини 2030 йилгача бўлган инновацион ривожланиш стратегиясини амалга ошириш бўйича 2020 йилга мўлжалланган “Йўл харитаси” лойиҳаси эълон қилинди. Бу ҳақда Kun.uz хабар берди.\nҚайд этилишича, республика ҳудудларини ижтимоий-иқтисодий ривожлантириш дастурларида белгиланган вазифалар ҳамда ёшларни олий таълим қамровини ошириш мақсадида “Тошкент давлат аграр университетининг Самарқанд филиали”ни ташкил этиш кўзда тутилмоқда.\nБунда Самарқанд филиалида ташкил этиладиган таълим йўналишлари ва мутахассисликларининг ўқув-услубий таъминотини яратиш режалаштирилмоқда.\nШунингдек, 2020/2021 ўқув йилидан Филиал фаолиятини йўлга қўйиш ҳамда малакали илмий-педагогик кадрлар билан тўлдириш назарда тутилган.\nМасъул ижрочилар - проректорлар (С.Исломов, К.Султонов, И.Исроилов, А.Абдувосиқов, Ш.Сатторов).


Сиз нимани сўрайсиз? | Azon.uz - Ахборот-таҳлилий портал\n912 19:00 08.10.2019\nКореяда инсонлар сенинг исмингдан олдин ёшингни сўрашар экан. Сабаби сенга ёшингга қараб муомала қилишар экан. Бу ҲИКМАТ...\nҚоҳирада сенинг ишинг ҳақида сўрашар экан. Бу ФОЙДА...\nАмирликда сенинг насабинг ва қабиланг ҳақида сўрашади. Бу МИЛЛАТЧИЛИК... Бу сени ҳурмат қилиш ёки таҳқирлашни аниқлаш учун керак бўлар экан...\nОиша онамиз фақирларга пул садақа қилмоқчи бўлсалар унга мушк суркар эканлар. Бу ГЎЗАЛЛИК...\nУмар розиёллоҳу анҳу кўпроқ шакар садақа қилар эканлар. Чунки ўзлари шакарни яхши кўрар эканлар."Ўзингиз яхши кўрган нарсани инфоқ қилмагунингизча яхшиликка эриша олмайсиз" деган оятга амал қилар эканлар. Бу ГЎЗАЛЛИК...\nБир киши намозда дуо қилганида ўнг ва чап томонидаги кишиларни доимо дуосида қўшар экан. Қизиғи у уларни танимас экан. Бу ГЎЗАЛЛИК...\nБошланғич синф ўқитувчиларидан бири мактабга келса аввал қизчаларнинг сочини ва кийимларини тартибга солар экан. Чунки қизчалардан баъзилари етим, онаси йўқ экан. Уларни тартибсиз деб танбиҳ бермасдан ўзи тартибга солиб қўяр экан. Бу ГЎЗАЛЛИК...\nБир аёл оилавий анжуманларда хизматкорларига, фарзандларига Расулуллоҳ саллоллоҳу алайҳи ҳақларида ҳикоялар сўзлаб берар эканлар. Улар келаси анжуманни интизор бўлиб кутишар экан. Бу ГЎЗАЛЛИК...\nБир киши садақа қилар ва шундай дер экан: "Эй Роббим! Бу вафот қилган ва улар номидан садақа қиладиганлари қолмаган кишиларга бўлсин" дер экан. Бу ГЎЗАЛЛИК...\nМақолалар Ислом хулқ\nЗакиянур исми ҳақида\n415 10:00 22.02.2020\nТарихда бугун: Малкольм Икс ўлдирилди\n734 17:30 21.02.2020\n2174 16:15 21.02.2020\nБуюк Британия Ислом молияси бўйича етакчи...\n308 09:30 21.02.2020\nЛаа илаҳа иллаллоҳнинг моҳияти\n755 07:00 21.02.2020\n539 23:30 20.02.2020


Бир гуруҳ ўзбекистонликлар АҚШнинг Тошкентдаги элчихонаси DV-2021 дастури ғолибларига виза беришда сусткашлик қилаётганидан шикоят қилишди. 16 сентябрдан буён атиги 41 киши суҳбатга чақирилган. Элчихона таҳририятнинг бу борадаги сўровига жавобан дастур ғолибларига виза бериш энг охирги ўриндаги масала эканини маълум қилди.\n141 мамлакатдан 24 минг нафардан ортиқ одам, жумладан, 350 нафар ўзбекистонлик “Турли миллат вакиллари учун иммиграциявий виза дастури” (Diversity Immigrant Visa Program – AҚШ резиденти мақомини олиш ҳуқуқини берувчи визалар олиш дастури) ғолибларининг аризаларини кўриб чиқишдан бош тортаётгани сабабли АҚШ ҳукумати билан судлашаётгани ҳақида аввалроқ хабар берилганди.\nСудда даъвогарлар манфаатларини ҳимоя қилаётган америкалик адвокат Кёртис Моррисон ва ўзбекистонликлар ўртасида воситачилик қилаётган Ўткир Раҳматуллаевнинг айтишича, Колумбия округ судининг 9 сентябрдаги қарорида жавобгар [АҚШ Давлат департаменти] зиммасига 2021 йил 30 сентябрга қадар DV-2021 дастури ғолибларининг аризаларини экспресс режимида кўриб чиқиши, бунинг учун ўз вакиллари орқали виждонан ҳаракат қилиши кераклиги таъкидланганди.\nШунингдек, суд қарорида бошқа турдаги, яъни DV бўлмаган визалар бўйича аризаларини кўриб чиқишда 2020 йилнинг ноябрь ойида Давлат департаменти томонидан АҚШнинг хориждаги элчихоналари фаолиятига татбиқ этилган устуворлик сиёсатига таянмаслик ҳақида сўз боради. Яъни юқоридаги устуворлик принципи бўйича грин-карта лотереялари бўйича аризаларни кўриб чиқиш энг охирги ўринга қўйилган бўлиб, суд АҚШнинг хориждаги элчихоналари томонидан бу тамойилга амал қилмасликни, балки бу бўйича аризалар тезкорлик билан кўриб чиқилиши кераклигини ўз қарорида белгилаб қўйган.\nБироқ Kun.uz’га мурожаат қилган ватандошлар АҚШнинг Тошкентдаги элчихонаси суднинг ушбу қарорини ижро этмаётгани, гарчи сайт саволларига жавобан элчихона “Ўзбекистондаги “Турли миллат вакиллари учун иммиграциявий виза дастури”га бўлган қизиқишни эътироф этиши, қадрлаши ҳамда консуллик бўлими айни пайтдаги ва келгуси виза аризаларини кўриб чиқиш учун виждонан ҳаракат қилиши”ни таъкидлаган бўлса-да, амалда бу сўзларга тескари ҳаракат қилаётганини айтишмоқда.\n“Суд ўз қарори билан бир виза талабномасидан иккинчисининг устун қўйилишини вақтинча бекор қилган бўлса-да, амалда бу сезилаётгани йўқ. Тўғри, АҚШнинг Тошкентдаги элчихонаси 16 сентябрь куни ўзбекистонлик DV-2021 дастури ғолибларини виза суҳбатларига чақиришни бошлаганди. Биздаги маълумотларга кўра, шу куни 20та ариза бўйича жами 41 киши 28 сентябрь кунги суҳбатга чақирилган.\nБироқ негадир кейинги кунларда бу жараён тўхтаб қолган. Яъни 17 сентябрдан бери 41 кишидан бошқа ҳеч ким суҳбатга чақирилмади. Элчихона бу ҳаракати бўйича ҳеч қандай изоҳ бермаяпти.\nБундан ташқари, 41 киши қандай тартиб асосида суҳбатга чақирилганини ҳам билмаймиз. Агар аризаларнинг тартиб рақами бўйича чақиришаётган бўлса, у ҳолда нима учун 2021EU293, 340, 577, 622, 792 ва 938 кейсларидан олдин 2021EU1029 кейс суҳбатга чақирилган?” – дейди Ўткир Раҳматуллаев.\nKun.uz ўрганишлар давомида юзага келган янги саволлар билан АҚШнинг Тошкентдаги элчихонасига такроран мурожаат қилди.\n“АҚШдаги Миллий виза маркази элчихоналардаги DV талабгорлари орасидан виза суҳбатлари учун барча номзодларни танлаб олди. Америка Қўшма Штатларининг Тошкентдаги элчихонаси алоҳида ҳолатлар бўйича изоҳ бера олмайди. Биз яна бир марта таъкидламоқчимизки, консуллик бўлими COVID-19 пандемияси туфайли юзага келган чекловлар ресурслар етишмаётганига қарамасдан, DV дастури бўйича ҳозирги ва келгуси аризаларни кўриб чиқиш учун виждонан ҳаракат қилмоқда.\nЭлчихона иммиграцион визалар билан боғлиқ ишларни Давлат департаментининг устуворлик жадвалига мувофиқ кўриб чиқишни давом эттирмоқда. Ушбу жадвалга кўра DV визалари устуворлик бўйича энг қуйи ўриндадир”, – дейилади расмий жавобда.\nБироқ элчихона таҳририятнинг ўзбекистонлик DV-2021 дастури ғолиблари қайси тартиб асосида суҳбатга чақирилгани, виза суҳбатлари нима учун 28 сентябрга белгилангани, уларни аввалроқ, масалан, 20 сентябрдан бошлаб суҳбатга чақиришга нима тўсқинлик қилгани, жараён 16 сентябрдан кейин қайси сабабга кўра тўхтаб қолгани, ишлар бу қадар суст олиб борилса, 30 сентябргача яна неча киши суҳбатга чақирилиши мумкинлиги ҳақидаги саволларини “уларга ўтган сафар жавоб берилгани” ҳақидаги иддао билан жавобсиз қолдирди.\nKun.uz мухбири сўзлашган ўзбекистонликларнинг айтишича, АҚШнинг Тошкентдаги элчихонасидан фарқли ўлароқ Ригадаги элчихонаси томонидан виза суҳбатлари 6 кун ичида ташкиллаштирилмоқда. Ватандошларимиз эса бу кунни 12 кун кутишларига тўғри келяпти.\n30 сентябргача аризаларни кўриб чиқиш муддати якунига етади. Шундан кейин грин-карта ғолибларининг имконияти куйиб кетади. Бу элчихонанинг Kun.uz’га тақдим этилган жавобида ҳам таъкидланган.\nИшлар бу қадар суст олиб борилса, 30 сентябргача яна неча киши суҳбатга чақирилиши номаълум. Худди шундай шароитда ишлаётган АҚШнинг Тбилисидаги элчихонаси DV-2021 ғолибларини 30 сентябрда ҳам суҳбатга чақирган. “Мана буни виждонан ишлаш деб айтиш мумкин”, демоқда Ўткир Раҳматуллаев.\nЭслатиб ўтамиз, Колумбия округи суди томонидан DV-2020 дастури ғолибларига оид иш бўйича якуний қарор эълон қилиниши кутилмоқда. Даъвогарлар суддан АҚШ Давлат департаменти грин-карта визасини 2021 йил 30 сентябргача бермаган тақдирда DV-2021 дастури ғолиблари учун визаларни захиралашга мажбурлайдиган суд буйруғи чиқариб беришни сўрашмоқда. DV-2021 дастурида 2082 нафар ўзбекистонлик ғолиб чиққан.\nЎзбекистондаги АҚШ элчихонаси виза беришни қайта тиклади\n12:41 / 21.09.2021\nСурхондарёда виза масаласида муаммоларга дуч келаётган афғонистонлик тадбиркорлар вилоят ҳокимига мурожаат қилишди


Қирғизистонда йил охирига қадар 60 та мактабни қуриш ва таъмирлаш ишлари якунланади\n2020 йилнинг охиригача Қирғизистонда 60 та мактабни қуриш ва капитал таъмирлаш ишлари якунланади. Бу ҳақда мамлакат бош вазири Кубатбек Боронов 1 октябрь куни бўлиб ўтган брифингда маълум қилди.\nУнга кўра 53 та мактаб республика бюджети маблағлари ҳисобидан қурилмоқда, уларнинг 14 таси коррупцияга қарши кураш натижасида қопланган маблағларни ўтказиш учун очилган Ягона депозит ҳисобварағи ҳисобидан қуриб битказилади. Шунингдек, Саудия тараққиёт жамғармаси маблағлари ҳисобидан 4 та объект қурилмоқда.\n“2020 йилги давлат бюджетидан 97 мактаб учун 958 миллион сом ажратиш кўзда тутилган эди, айни вақтда эса 748 миллион сўм қурилиш ишлари учун ажратилган. Ягона депозит ҳисобварағи маблағлари ҳисобидан 3 та объект учун 110 миллион сом тўлаб берилди.\nУшбу 1,5-2 минггача ўқувчини сиғдира оладиган йирик мактабларни қуриш учун Саудия тараққиёт жамғармаси маблағлари ҳисобидан 30 миллион сом ажратилган», - деди Боронов.\nБош вазир, шунингдек, 1-6 синф ўқувчилари учун мактабларнинг очилиши масаласига ҳам тўхталиб ўтди. Бир кун аввал ҳукумат 6 октябрдан мактаб ўқувчиларининг бир қисми таълим муассасасига қайтиши мумкинлигини айтди.\n«Мактаблар, болалар боғчалари, касалхоналарни қишки мавзумга тайёрлаш бўйича маҳаллий ҳокимиятларга аллақачон кўрсатмалар берилган. Ўқувчилар касал бўлиб қолиши мумкин бўлган совуқ мактаблардаги иситиш тизимидаги муаммоларни тезроқ ҳал қилиш керак. Агар маълум мактабда совуқ бўладиган бўлса, бу муассасада ўқишни бошлаш шарт эмас. Ҳар бир вилоят раҳбарлари барча шароитларни ҳисобга олган ҳолда ўзлари қарор қабул қилишади», - деди Бош вазир.\nЭслатиб ўтамиз, 16 мартдан бошлаб коронавирус тарқалиш хавфи муносабати билан Қирғизистон мактаб ва олийгоҳларида карантин эълон қилинди. Талабалар ва мактаб ўқувчиларини ўқитиш онлайн таълим тизимига ўтказилди. Сентаябрь ойидан анъанавий таълим фақатгина 1 синф ўқувчилари учун бошланди.


Умиджон Чустдан Португалияга боради – Yoshlar ovozi\n19.07.2018 Yoshlar ovozi\nУмиджон Ҳафизов Чуст туманининг Олмос қишлоғидан. Кун келиб бу йигит дунё физиклари эътиборига тушади ва халқаро фан олимпиадаларида Ўзбекистонимиз шаънини юксалтиради деб ҳеч ким хаёл қилмаган эди. Аммо истеъдод-истеъдод-да! Ниҳоят у ўз сўзини айтди. 2015 йили Чустдаги 70-давлат ихтисослаштирилган умумтаълим мактабини тамомлаган Умиджон Наманган давлат университети қошидаги академик лицейга ҳужжат топширди.\n— 800 нафар талабгор имтиҳон топширгандик, — дейди у дастлабки ютуғини хотирлаб. — Еттинчи бўлиб ўқишга қабул қилиндим. Шундан сўнг ўзимга бўлган ишонч қатъийлашди.\nҲа, келбатидан худди “бир қарич”, аммо юраги тоғдай келадиган бу йигитнинг зуваласи улуғ узилган экан. Кейинчалик Умиджоннинг ҳаёти кетма-кет янги муваффақиятларга эврилиб кетди.\n— Иккинчи курсдалигимда физика фани бўйича ўтказилган фан олимпиадасининг вилоят босқичида 1-ўринни эгалладим, —давом этади суҳбатдошимиз. — Шундан сўнг менга Дониёр Орипов мураббийлик қила бошлади. Эришган ютуқларимда устозимнинг кўп меҳнати сингган.\nҚаҳрамонимиз учун 2017 йил ростмана омадли келди. Ўша йили Республика фан олимпиадаларида фаол қатнашди. Шу билан бирга, Индонезияда ўтказилган физика бўйича халқаро фан олимпиадасида иштирок этиш ҳуқуқини қўлга киритди.\nДарвоқе, жорий йилда Умиджон буюк бобокалонимиз Мирзо Улуғбек шарафига ўтказилган физика ва астрономия фанлари бўйича халқаро олимпиаданинг олтин медалига сазовор бўлди. Бахтни қарангки, тенгдошимиз иккинчи дафъа халқаро олимпиадага йўлланмани қўлга киритди. Нуфузли беллашув 21 – 29 июль кунлари Португалияда бўлиб ўтиши кутилмоқда.\nҚишлоқ йигити учун Намангандан Португалияга бориш хўп машаққатли йўл. Аммо уни босиб ўтмоқ ғоят фахрлидир. Ҳаммага ҳам насиб этавермайди. Навбатдаги танловда ҳамюртимиз яна ғолиб бўлишига ишонамиз.\n← Баъзи саволлар нотўғри, баъзиларида тўғри жавоб йўқ\nОлий таълим муассасаси яна биттага кўпаяди →


“Пахтакор” 4 нафар футболчи билан шартнома тузди\n29.12.2017 15:32 | Клублар\nЯнги мавсумга тайёргарликни бошлаган Суперлига клублари мавсум олдидан илк ҳаридларни амалга ошира бошлашди.\nЖумладан, “Пахтакор” футбол клуби ҳозирга қадар 4 нафар футболчи билан шартнома имзолаб улгурди. Ўтган мавсумда “Насаф” шарафини ҳимоя қилган футболчилар – Дилшод Раҳматуллаев, Баҳром Абдураҳимов, Акмал Шораҳмедов ҳамда Фарруҳ Сайфиев эндиликда Тошкент клуби сафида фаолият олиб боришади. “Пахтакор” ҳар тўртала футболчи билан ҳам 2 йилга мўлжалланган шартнома тузди.\nҚайд этиш жоизки, Дилшод Раҳматуллаев миллий чемпионатимизда ҳозиргача 130 учрашувда 10та гол муаллифига айланган. Баҳром Абдураҳимов эса 146 ўйинда 17та тўп киритишга эришган. Акмал Шораҳмедов 286та беллашувда майдонга тушган ва 11 бор рақиблар дарвозасини ишғол қилган. Фарруҳ Сайфиев бўлса 111та учрашув ўтказиб, 13 гол муаллифига айланган.


Улуғбек Рўзимов: "Стандарт вазиятлардан фойдаланишимиз керак эди" / CHAMPIONAT.asia\nУлуғбек Рўзимов: "Стандарт вазиятлардан фойдаланишимиз керак эди"\n12 сен 15:04\nМиллий терма жамоамизнинг 10 сентябрь куни Тошкентда Иорданияга аламли мағлубиятга учраши, ЖЧ-2014га бўлган умидимизни саробга айлантиргани бор гап. Ушбу ўйиндан сўнг, барчада турли хил фикрлар илгари сурилмоқда.\nТерма жамомизнинг собиқ футболчиси Улуғбек Рўзимов эса қуйидаги фикрда.\n- Иорданияга қарши кечган баҳсни уйда, ТВ орқали кўрдим. Тўғри, стадионга бориб кузатсам ҳам бўларди. Аммо уйда хотиржам такрор намойишлари билан кўрганга нима етсин. Очиғини айтганда, шу куни ҳар иккала жамоанинг ҳам ўйинидан кўнглим тўлмади. Бундай ўйин билан ЖЧга бориш учун курашётган жамоаларнинг намойиш этган ўйинидан сўнг, уларнинг нуфузли мусобақага боришини кутиш ҳам қийин масала эди.\n- Балки йигитлар мураббийлар кўрсатмасини тўлиқ бажара олмагандир. Биласизми, Иордания билан сафардаги биринчи ўйинда дуранг қайд этиб келганимиздан сўнг, уларни ўз майдонимизда ҳотиржам ўйнаб ютишимиз керак эди. Бироқ футболчиларимиз биринчи бўлиб ҳисобни очганидан сўнг, ўз кучига ортиқча ишониб юборишди шекилли, ўйинни сусайтириб юборишди. Иккинчи бўлимда сермахсулликни ошириш учун бошқа тактикаларда ҳам ўйнаб кўриш керак эди, менимча.\n- Шунингдек терма жамоамизнинг асосий камчилиги деб, стандарт вазиятлардан унумли фойдалана олмаганини айтиш мумкин. Футболда ўйинда содир бўлган 10та стандарт вазиятдан камида 1тасидан аниқ фойдалана билиш жуда муҳим. Буни биринчи таймда йигитларимиз қайсидир маънода уддалади. Лекин учрашувнинг иккинчи қисмида, жарима ёки бурчак тўплари кўкка совурилди.\n- Ҳужумчилар ҳақида гапирадиган бўлсам, ўйинни ўз қўлига олиб, рақиб жарима майдони ичида ўзи учун қулай вазият яратадиган ҳужумчини кўрмаяпман. Ёки олдинги чизиқ эгаларини қулай паслар билан таъминловчи футболчи етишмади. Шунинг учун ҳам айтарли голга тортадиган хавфли вазиятларни кўрмадик.\n- Иорданияни ЖЧ йўлланмасини қўлга киритиш имконияти жуда паст деб биламан. Бу ўйини билан КОНМЕБОЛ вакилидан ўта олиши амримахол. Бу борада уларнинг имконият деярли ноль десам ҳам янглишмаган бўламан.\nЖаҳонгир Мирзо ёзиб олди.


Европа иттифоқи давлатлари Россия билан алоқада 5 тамойилга амал қилишга келишдилар\n22:10 / 14.03.2016\nЕвропа иттифоқи давлатлари ташқи ишлар вазирлари Брюсселда Россия билан муносабатлардаги беш тамойил бўйича келишиб олдилар, деб хабар бермоқда Европа иттифоқидаги манбага иқтибос келтирган ҳолда РИА “Новости” ахборот агентлиги.\nТаъкидланишича, улар ҳақида кейинроқ Европа иттифоқи дипломатияси Федерика Могерини бошлиғи элон қилади.\n“Европа иттифоқи Россия билан муносабатларда амал қиладиган тамойиллар келишиб олинди. Улар бешта: Минск келишувларининг тўлиқ бажаралиши Европа иттифоқининг Россияга нисбатан сиёсатида исталган ўзгаришлар шарти бўлиши; Европа иттифоқи шарқий шериклари билан муносабатларни мустаҳкамлаши; Европа иттифоқи барқарорлигини мустаҳкамлаш, Россия билан исталган ҳаракатлар Европа иттифоқи манфаатларига қурилган бўлиши, шунингдек Россия ва Европа иттифоқидаги одамлар билан алоқа ўрнатиш, Россиядаги фуқаролик жамиятини қўллаб-қувватлаш керак”, деб айтди манба.\nМанбанинг таъкидлашича, бу тамойиллар Могерини томонидан билдирилган, Европа иттифоқи давлатлари ташқи ишлар вазирлари эса уни қўллаб-қувватлаган.


Жаҳон иқтисодиёти: у қачон ўса бошлайди?\nапрел 15, 2003\nИқтисодиёти энг тараққий этган етти давлат вакиллари Халқаро валюта жамғармаси ва Жаҳон банки расмийлари билан биргаликда 12-13 апрел кунлари жаҳон иқтисодиётига оид масалаларни муҳокама қилар эканлар, эътиборни жаҳон бозорларидаги вазиятни қайси йўллар билан яхшилаш мумкинлигига қаратдилар.\nУчрашув якунида Еттилик гуруҳи томонидан чиқарилган баёнотда жаҳон иқтисодиётидаги муаммоларга Ироқ атрофидаги ноаниқ вазият сабаб бўлгани қайд этилади ва бундан буён иқтисодда юксалиш кузатилиши айтилади.\nАҚШнинг “Лиман Бразерс” молиявий компанияси бош иқтисодчиси Этан Харрис Ироқ урушининг жаҳон иқтисодига таъсирини баҳолаш мумкинми, деган саволга мана бундай жавоб берди:\n“Уруш таъсирини бир жиҳатдан баҳолаш осон бўлса, бошқа жиҳатдан жуда қийин. Энг осони – урушнинг муайян давлатлар бюджетига қандай таъсир қилганини аниқлашдир. Ироқ уруши натижасида АҚШ бюджетида камомат пайдо бўлиши шубҳасиз”.\nШундай дер экан, америкалик иқтисодчи, урушдан сўнг Ироқда жойлатириладиган тинчликни сақловчи қўшинлар учун ҳам АҚШ бюджетидан маблағ ажратилади, бу эса камоматни янада оширади”, деб башорат қилади. Нефтнинг жаҳон бозоридаги нархи масаласига тўхталар экан Этан Харрис бир баррел нефтнинг нархи 10 долларга ошса, бу АҚШ иқтисодиётининг ярим фоизга ўсишига олиб келади, деб ҳисоб-китоб қилади.\n12-13 апрел кунлари Вашингтонда жаҳон иқтисодиётига оид масалаларни муҳокама қилган Халқаро валюта жамғармаси ва Жаҳон банки расмийлари ҳам асосий эътиборни глобал иқтисодий жараёнларда муҳим рол ўйнайдиган омил - Ироқ келажаги масаласига қаратдилар.\nХалқаро ҳамжамиятнинг баъзи аъзолари, хусусан Ироқ янги ҳукуматини фақат АҚШ белгилашига қарши чиқаётган давлатлар ушбу ҳукуматнинг қонуний бўлиши юзасидан шубҳаланмоқдалар. Шунга қарамай, улар Ироқнинг янги ҳукуматига ёрдам бериш кераклигини якдиллик билан таъкидлашмоқда.\nКузатувчилар фикрича, Жаҳон банки ҳамда Халқаро валюта жамғармасига энг кўп молия ажратувчи АҚШ ҳукумати ушбу тузилмалар учрашуви олдидан уларга жиддий босим ўтказиб, Ироқни қайта қуриш мақсадида алоҳида ёрдам кўрсатишни талаб қилган.\nЖаҳон банки президенти Жеймс Волфенсон Ироққа бериладиган грантлар ва кредитлар Банкнинг асосий мақсади – жаҳондаги камбағалликка қарши курашга салбий таъсир қилмаслиги кераклигини айтиб ўтди. Банк раҳбарияти фикрича, Ироқдаги иқтисодий вазият аянчли бўлса-да, мамлакат жаҳоннинг камбағал мамлакатлари рўйхатига кирмаган, чунки нефт туфайли Ироқнинг иқтисодий потенциали жуда катта ҳисобланади. Шу сабабдан Жеймс Волфенсон масалага аниқлик киритишга ҳаракат қилиб:\n“Ҳозирда Ироқни қайта қуришга керак бўлган 20 миллиард долларлик маблағ нефт эвазига берилади ёки бу маблағни бошқа сармоядор ажратади. Бу молия бизнинг банк ҳисобидан берилмайди”, - деб айтди.\nАммо халқаро нодавлат ташкилотлари ва инсонпарварлик агентликлари бундай ёндашувни танқид қилдилар. Улар фикрича, Волфенсон баёнотларига қарамай, Банк Ироққа маблағ ажаратади, бу эса камбағал давлатларга берилиши мумкин бўлган маблағни камайтиради. “Бунинг ўрнига АҚШнинг ўзи Ироқни молия билан таъминласин”, - дейишмоқда баъзи фаоллар.\nУларнинг кўпчилиги молиявий саммит бўлиб ўтаётган бино олдида тўпландилар ва норозилик билдирдилар. Уларнинг фикрини умумийлаштириб, “урушни Ироққа қарши эмас, балки қашшоқликка қарши олиб бориш керак”, деб иҳозлаш мумкин.\nЖаҳон банки эса қашшоқликка қарши курашаётганини таъкидлар экан, бунинг далили сифатида 90-йиллар давомида жаҳон иқтисодиётида кузатилган ўзгаришлар ҳақда маълумот тарқатди. Унга кўра, жаҳон бўйлаб кунига 1 АҚШ долларига яшаётган, яъни Жаҳон банки мезонларига кўра, камбағал ҳисобланган одамлар сони анча камайган. Бу асосан Хитой ва Ҳиндистонда кузатилган. Бироқ Африка мамлакатларида камбағаллар сони 241 миллион одамдан 315 миллионгача ошган.\nЎтган ҳафта якунида Вашингтонда бўлиб ўтган учрашувда Жаҳон банки ҳамда Халқаро валюта жамғармаси вакиллари камбағаллар сонини камайтиришга қаратилган ишларни давом эттиришни ваъда қилар эканлар, бу мақсадда ажратилаётган маблағ оширилиши ҳақда ҳеч нарса демадилар.\nМолиявий тузилмалар танқидчилари бунга эътибор қаратиб, Ироқ урушига тайёргарликнинг ўзи жаҳон иқтисодиётига 75 милиарддан 100 миллиард долларгача зиён етказгани, Ироқни қайта қуришга эса бундан ҳам кўпроқ маблағ сарфланишини айтмоқдалар.


“Насаф” кетма-кет бешинчи ғалабасини нишонлади – Voha.uz\nVoha.uz > "Насаф" ҳақида > “Насаф” кетма-кет бешинчи ғалабасини нишонлади\n“Насаф” кетма-кет бешинчи ғалабасини нишонлади\n30-09-2017 30-09-2017 authorФикр билдиринг"Насаф" ҳақида 149\nБугун “Насаф” ўз майдонида “Қизилқум” жамоаси билан баҳс юритди. Учрашувда “аждарлар” 2:0 ҳисобида ғалаба қозонди.\nУчрашувдаги ҳисоб 1-дақиқадаёқ жамоамиз томонидан очилди. Тезкор илк ҳужум ва дарвозага илк зарба голга айланди. Бунда чап қанотдан Жасур Ҳасановнинг ошириб берган тўпини Баҳром Абдураҳимов дарвозага жойлаб қўйди – 1:0. Бу гол Баҳром Абдураҳимов ҳисобига бу йилги чемпионатдаги олтинчи голи сифатида ёзиб қўйилди. Баҳром Абдураҳимов жорий чемпионатда “Насаф”нинг илк голига муаллифлик қилган бўлса, энди жамоамизнинг энг тез киритилган голига ҳам муаллиф бўлди.\nШуни алоҳида таъкидлаш жоизки, жамоамиз бугун ҳам ҳужумкор ўйин намойиш этди. Майдонда рақибига нисбатан устун бўлди.\nАлбатта ҳужумлар жуда кўп бўлди, аммо вазиятлардан фойдаланилмади. Шу ўринда “Қизилқум” жамоасининг ҳам яхши ҳимояланганини эътироф этиш жоиз.\nБиринчи бўлим ана шу ҳисобд якунига етди.\nИккинчи бўлим анча шиддатли бўлди. Меҳмонлар ҳам ҳисобни тенглаштириш учун бор кучи билан ҳаракатланди. Иккинчи бўлимда улар бироз устунликка эришган дақиқалар ҳам бўлди. Аммо жамоамизнинг уларга нисбатан ҳимояда ҳам, майдон марказида ҳам ва ҳужумда ҳам катта босим билан қилган ҳаракатлари, уларнинг мақсадини пучга чиқарди.\nИккинчи бўлимнинг иккинчи ярми жуда шиддатли кечди. 70-дақиқада “Насаф” дарвозадан анча узоқ масофада жарима тўпи тепадиган бўлди. Жарима тўпи Жасур Ҳасанов томонидан ажойиб тарзда амалга оширилди. Ҳар доим бундай вазиятларда рақиб дарвозаси олдида ҳозир бўладиган тажрибали ҳимоячимиз Игорь Голбан, бу сафар ҳам шай турган эди. У ташлаб берилган тўпни боши билан дарвозага йўллади ва тўп дарвоза тўридан жой олди – 2:0. Игорь Голбан бу билан мавсумдаги 3-голини ўз ҳисобига ёздириб қўйди. Тажрибали ярим ҳимоячимиз Жасур Ҳасановнинг жамоамиз ютуқларига қўшаётган ҳиссаси ўйиндан-ўйинга ошиб бормоқда. Ҳасанов бугунги икки голга ҳам ҳаммуаллифлик қилганини эътироф этиш жоиз.\nЎйинда ҳисоб йирикроқ бўлиши ҳам мумкин эди. Афсуски кўп вазиятларда гол уриш учун ўйинчиларимизда омад етишмади.\nШундай қилиб “Насаф” кетма-кет бешинчи ғалабасини нишонлади. Албатта керакли ва қимматли очколарни йиғишда давом этмоқда. Жамоамизнинг ютуқлари ана шундай бардавом бўлишини умид қилиб қоламиз.\n“Насаф” навбатдаги учрашувни 7 октябр шанба куни яна ўз майдонида ўтказади. Шу куни жамоамиз Ўзбекистон Кубоги-2017 ярим финали жавоб учрашувида “Локомотив” жамоаси билан баҳслашади.\n“Насаф” (Қарши)–“Қизилқум” (Навоий) 2:0 (1:0). 4638 нафар томошабин\n30.09.2017. “Марказий” стадиони. 18:00да\nҚанот ҳакамлари: Алишер Усмонов (Тошкент), Тимур Гайнулин (Тошкент),\nГоллар: Баҳром Абдураҳимов, 1’-1:0, Игорь Голбан, 70’-2:0\n“Насаф”: 35.Санжар Қувватов, 2.Акмал Шораҳмедов (с), 6.Азизжон Ғаниев (5.Ғолиб Ғайбуллаев 90+3), 7.Одилжон Ҳамробеков (27.Ислом Рашидхонов 88), 18.Баҳром Абдураҳимов, 20.Ислом Кенжабоев (45.Бобир Абдухолиқов 90+3), 22.Игорь Голбан, 34.Фарруҳ Сайфиев, 69.Драган Черан, 77.Жасур Ҳасанов, 92.Умарбек Эшмуродов.\nЗахира: 1.Умиджон Эргашев, 4.Мақсуд Каримов, 15.Шахбоз Эркинов, 31.Сайдулло Раҳматов.\n“Қизилқум”: 55.Эркин Жабборов, 2.Виктор Григорьев, 3.Шукурали Пўлатов, 4.Эркин Бойдуллаев (с), 6.Нодирхон Камолов, 9.Отабек Зокиров (77.Бкгзод Ғанижонов 90), 17.Артур Геворкян, 18.Самандар Шодмонов, 23.Шерали Жўраев, 89.Отабек Исроилов (20.Ғайрат Жумаев 76), 92.Акмалжон Бахритдинов.\nЗахира: 22.Артём Макосин, 40.Элбек Раҳимқулов, 8.Акмал Рустамов, 27.Илҳом Юнусов, 99.Алишер Юсупов.\nОгоҳлантириш: Одилжон Ҳамробеков (62) – Шерали Жўраев (28), Акромжон Бахритдинов (55)\nLIVE: «Насаф» – «Қизилқум»


Польша Ўзбекистонга $50 млн. кредит ажратади - www.Voydod.net\nПольша Ўзбекистонга 50 млн. АҚШ доллар ҳажмида имтиёзли кредит ажратишни режалаштирмоқда. Бу ҳақдаПольшанинг Ўзбекистондаги элчихонаси савдо ва инвестицияга кўмак бериш бўлими раҳбари СлавомирСтшалковски маълум қилди.\nУнинг таъкидлашича, икки давлат ўртасида иқтисодий ҳамкорлик бўйичабўлиб ўтган олтинчи Хукуматлараро комиссия йиғилишида Польша Ўзбекистонга 50 млн. АҚШ доллар ҳажмида кредитажратмоқчи эканлигини тасдиқлаган, дея хабар беради UzDaily.uz. Айни дамда томонлар мазкур йўналишдамузокаралар олиб боришмоқда. Стшалковскининг айтишича, мазкур кредит икки томон учун ҳам жуда фойдали бўлиб,давлатлар ўртасидаги товар айланмасини ўсишига ёрдам беради. Унинг айтишича, кредит шартномаси деярлитайёр, аммо томонлар объектлар рўйҳатини тасдиқлашлари керак. Кредит тақдим этилишига доир ишлар олти ойдавомида ниҳоясига етиши кўзда тутилмоқда. Таъкидлаш жоизки, 2012 йил натижаларига кўра иккитомонлама савдоҳажми 35,9% ўсган ва 148,3 млн АҚШ долларни ташкил қилган. Жорий йилнинг 9 ойида товар айланмаси 127,6 млн. АҚШдолларни ташкил қилган.


Мактабларда Хон академияси платформасидан фойдаланилади — Minbar\nМактабларда Хон академияси платформасидан фойдаланилади\n24 май 11:51 3 дақиқада ўқийсиз Ё ҳаёт, ё мамот\nМактабларда Хон академияси платформасидан кенг фойдаланилади. Халқ таълими вазирлиги Хон академияси электрон платформасини ўзбек тилига мослаштириш ва келгусида уни янада оммалаштиришни режалаштираяпти. Вазирлик бу ҳақдаги келишувни Хон академиясининг Ўзбекистондаги оператори “Билим онлайн” нодавлат нотижорат ташкилоти билан 21 майда имзолаган.\nХон академиясидан ўзбек таълим тизимида фойдаланиш нима учун муҳим: Ўзбекистонда халқ таълимининг сифати паст, дарсликлар маънан эскирган. Халқ таълими вазирлиги томонидан бу борада муайян ишлар қилинаётган бўлса ҳам муаммоларни ҳал қилиш ҳали анча вақтни олади. Хон академиясининг 30 дан ортиқ фан бўйича тайёрланадиган ўзбекча дарслари бу камчиликларни қисман ўнглашга ёрдам беради. Шунингдек,\nмасофавий таълим мутлақо бепул бўлиб, ҳар бир ўқувчига ўзи хоҳлаган вақтда, шароитидан келиб чиқиб, мустақил қўшимча таълим олиш имконини беради.\nБу таржималар ўзбек тилини янада бойитади. Таълим, илм-фан оламидаги охирги янгиликлар ўзбек тилида етказиб берилади.\nХон академиясининг Ўзбекистонда оммалаштирилиши нафақат ўқувчилар, балки ўқитувчиларни ҳам онлайн дарсликлар, ўқув ва услубий қўлланмалар, дунёнинг янги педагогик технологиялари билан кенг таништириш, замонавий таълим ресурсларини ишлаб чиқиш ҳамда интернет орқали тарқатиш имконини беради.\nБу ўқитувчиларга янги методикаларни қўллашни ўргатишга ва умумий ўрта таълим муассасаларида билим бериш жараёнини кучайтиришга хизмат қилади.\nБепул ва сифатли онлайн билим олиш имкониятининг яратилиши эса таълим сифатини оширади.\nҲар қандай ўқувчи мактаб дарсликларидаги билимини платформадаги “текин репетитор” – видеодарслар кўмагида мустаҳкамлаб бориши мумкин.\nХон академияси электрон платформасининг ўзига хослиги\nПлатформа орқали олинадиган масофавий таълим мутлақо бепул бўлиб, ҳар бир ўқувчига ўзи хоҳлаган вақтда, шароитидан келиб чиқиб, мустақил таълим олиш имкони яратилади.\nПлатформанинг Халқ таълими вазирлиги билан ҳамкорликда ўзбек тилига мослаштирилиши ва унинг мукаммал таржимаси ўзбек тилини янада бойитади.\nХон академияси платформасида математика, ахборот технологиялари, физика, кимё, биология, астрономия, соғлиқни сақлаш ва тиббиёт, молия, иқтисодиёт ҳамда бошқа фанлар бўйича 10 мингдан ортиқ бепул маърузалар коллекцияси тўпланган.\nАйни пайтда жаҳоннинг 190 мамлакатида унинг 36 тилдаги видеодарслари ва электрон таълим ресурсларидан кенг фойдаланилади.\nМасала тарихи: Марказий Осиёда биринчи йирик нодавлат таълим технологиялари лойиҳаси бўлган «Khan Academy Oʻzbek» ўзбек тилида ҳам бўлиши учун хайрия акциясида 720 киши 50 000 евро йиғиб берганди. Акция Европа тикланиш ва тараққиёт банкидан грант олиш учун амалга оширилган эди. Банк грантни "matching funds" шарти билан таклиф қилган, яъни ўзбек жамияти 50 минг евро йиғса, шунга тенг маблағ EТТБ томонидан берилади. Демак, жами 100 минг евро йиғилди.\nБу лойиҳани Ўзбекистон ҳукумати, хусусан Халқ таълими вазирлиги ҳам қўллаб-қувватламоқда. Ҳукумат истисно тариқасида www.khanacademy.org платформасига барча интернет провайдерлари ва мобил операторлари орқали бепул кириш имкониятини таъминлади.\nХон академияси нима ўзи: 2006 йили MIT битирувчиси Салмон Хон беморлиги учун мактабга боролмай қолган жиянига видеодарслар орқали математикани ўргатмоқчи бўлган. Унинг бу дарслари оммалашиб кетгач, у "Khan Academy"га асос солади.\nАкадемия хайрия маблағлари ҳисобига молияланади. Ҳозир “Google”, “Bill & Melinda Gates” фонди томонидан молиявий қўллаб-қувватлаб келинмоқда.\nАкадемиянинг онлайн таълим платформасида 10 мингдан ортиқ маъруза, 100 мингдан ортиқ интерактив машқ жамланган. Улар 30 дан ортиқ тилга таржима қилинган.\nДунё бўйлаб ҳар ойда 40 миллионга яқин ўқувчи, 2 миллионга яқин ўқитувчи Хон академияси материалларидан фойдаланади.\nхалқ таълими соҳаси Хон академияси\nХТВ ота-оналар энг кўп сўрайдиган саволларга жавоб берди\n10 июл 17:16 2 дақиқада ўқийсиз\nҲокимлар ўқитувчиларни қул ўрнида кўриши давом этмоқда: навбат Косонсойга\n3 июл 14:50 2 дақиқада ўқийсиз\nИлк бор “Youth techno art – 2019” болалар техник ижодкорлиги фестивали ўтказилади\n1 июл 17:39 1 дақиқада ўқийсиз\nТошкентда Вестминстер халқаро мактаби очилди\n26 июн 21:16 1 дақиқада ўқийсиз\nХалқ таълими вазирлиги Тошкентдаги мактабларни замон талабларига мосламоқчи\n22 июн 13:00 3 дақиқада ўқийсиз


«Бир миллион дастурчи» лойиҳаси доирасида 51...\n26.03.2020 15:53 0 1334\nРеспубликамизда аҳолининг кенг қатламини махсус масофавий онлайн-портал орқали АКТ-йўналишлар бўйича тайёрлашга қаратилган йирик лойиҳа — «Бир миллион дастурчи» («One Million Uzbek Coders») лойиҳаси амалга оширилмоқда.\nМазкур лойиҳа Ахборот технологиялари ва коммуникацияларини ривожлантириш вазирлиги томонидан БААнинг «Dubai Future Foundation» жамғармаси, IT-парк қошидаги IT-академия, Тошкент шаҳридаги Инҳа университети ва Муҳаммад ал-Хоразмий IT-мактаби билан биргаликда амалга оширилмоқда.\nЛойиҳа бўйича дастурлашни масофавий таълим орқали ўргатишга мўлжалланган www.uzbekcoders.uz портали ҳамда «Udacity.com» халқаро таълим платформаси ўзбек тилида ишга туширилди.\nБиринчи босқичда лойиҳа глобал меҳнат бозорида энг долзарб бўлган тўртта йўналишни қамраб олди: маълумотларни таҳлил қилиш (Data-analytics), андроид платформасида ишланмалар яратиш, FrontEnd ва FullStack. Умумий курс 120 соатга мўлжалланган.\nПлатформа 2019 йил 21 ноябр куни ишга туширилди ва 2020 йил 1 март куни ўқувчилар ўртасида биринчи имтиҳон ўтказилди. Имтиҳон топшириш учун 116 нафар иштирокчилар рўйхатдан ўтган бўлса, кейинги босқичга 51 нафар иштирокчи чиқди. «Udacity.com» лойиҳасида ўқишни якунлагандан кейин иштирокчилар нанодипломни (Nanodegree) қўлга киритишлари мумкин. Мазкур диплом йирик IT-компаниялар — Google, AT&T, Autodesk, Cloudera, Salesforce ва бошқа компаниялар томонидан тан олинади.\nIT-парк Бир миллион дастурчи нанодиплом Nanodegree\nТехнология 13/05, 17:04\n1 июнь куни «One Million Uzbek Coders»нинг якуний имтиҳони бўлиб ўтади


ХИЙЛАЛАРГА УСТА ОРГАН ХОДИМЛАРИНИНГ ЯНА БИР НАЙРАНГИ – Birdamlik.info\n«Бирдамлик» ХДҲнинг 15-16-ноябрь кунлари бӯлиб ӯтиши режалаштирилган Қурултойи арафасида кӯплаб фаолларга нисбатан ҳар хил босим ва таҳдидлар кучайиб кетди. Жумладан, Хоразм вилоятида яшовчи фаолимиз Нафосат Оллошукуровага нисбатан ӯзи ишлаб келаётган Урганч Олимпия захиралари коллежи раҳбарияти томонидан ҳам ҳар хил «саҳна»лар уюштирилди. Фаолнинг айтишича, ӯқувчилардан бирига пул бериб, Нафосат Оллошукурованинг асабига тегиб, видеога олиш топширилади, аммо уларнинг саҳна асарлари кутганидек самара бермайди. Дарс пайтида Нафосат дарс бераётган хонанинг эшигини тепиб, ойнасидан тош отаётган ӯқувчиларга нисбатан чора кӯриш мақсадида Нафосат Оллошукурова «02» рақами орқали ИИБ га хабар беради.\nОрадан ҳеч қанча вақт ӯтмасдан фаолимиз Нафосат Оллошукурова «Бирдамлик» ХДҲнинг Қурултойига бориш мақсадида йӯлга чиқади. Йӯлдалигида унга яширин рақамдан телефон қилиб, Қурултойга бормаслигини, болаларининг тинчлигини ӯйлаб орқасига қайтишини айтишади. Аммо фаолимиз бундай дӯқ-пӯписаларга кӯникиб қолгани учун ортига қайтмайди. Эртаси куни Н.Оллошукурованинг доимий рӯйхатда турадиган уйига доктор либосида нотаниш кимсалар бориб, гриппга қарши болаларни эмламоқчилигини айтишади. Н. Оллошукурованинг отаси невараларини олиб чиқса, улар бизга Нафосатнинг эгизак қизлари керак дейишади. Н. Оллошукурованинг отаси эса, улар Урганчда яшашларини, айни пайтда қизи сафарга кетганини, фарзандларига эса бувиси қараб ӯтирганини айтиб, сохта докторнинг телефонидан Н. Оллошукурованинг онасига кӯнғироқ қилиб беради. Урганчга етиб келган докторларга Н. Оллошукурованинг онаси болаларини эмлашига рухсат бермагач, улар қайтиб кетишади. Нафосатни эса Қозоғистонга чегара ходимлари сабабсиз ӯтказмасдан қайтаришади. Тошкент шаҳридаги меҳмонхоналардан бирига жойлашган Н. Оллошукурова онлайн тарзда Қурултойда иштирок этади.\nУйга қайтгач, биринчи навбатда Оилавий поликлиникага бориб, эмлаш ҳақида поликлиника бош врачидан сӯрайди. Бош врач унга уйда эмлаш таъқикланганлигини ва гриппга қарши ваксина пулли ҳамда ихтиёрий эканлигини айтади. Шундан кейин фаолимиз прокуратурага мурожаат қилади. Изланишлар натижасида эмлаш учун келган доктор ИИБ терговчиси экани маълум бӯлади. Аммо прокуратура ҳалигача Н. Оллошукурованинг аризасига жавоб бермаётир.


Журналист талабалар учун Ўзбекистонда илк мультимедиa студияси очилмоқдa • О‘zDSMI - О‘ZBEKISTON DAVLAT SAN’AT VA MADANIYAT INSTITUTI %\nО‘zDSMI - О‘ZBEKISTON DAVLAT SAN’AT VA MADANIYAT INSTITUTI > Yangiliklar > Журналист талабалар учун Ўзбекистонда илк мультимедиa студияси очилмоқдa\nЖурналист талабалар учун Ўзбекистонда илк мультимедиa студияси очилмоқдa\n«Янги Ўзбекистон. Янги нигоҳ» медиа-ҳафталиги доирасида «Sevimli» телеканали ва ЎзЭОАВМА ҳамкорлигида Журналистика ва оммавий коммуникациялар университетида мамлакатимиздаги илк талабалар мультимедиа студияси очилмоқда.\nБу ерда фаол ва ташаббускор ёшлар журналистиканинг амалий кўникмаларини ўзлаштириши, талабалар ҳаёти билан боғлиқ янгиликларни «Sevimli» телеканали орқали ёритиши мумкин. Университетда «Пойтахт» радиоси билан ҳамкорликда радиостудия ҳам очиш режалаштирилган.\nТалаба ёшлар учун замонавий базалар Ўзбекистоннинг бешта университетида, ОАВ соҳасида кадрлар тайёрланадиган факультетлар қошида ташкил қилинади. Бу ташаббус ўзаро меморандумлар воситасида мустаҳкамланади. Бугун Ўзбекистон Миллий университети, Тошкент Ахборот технологиялари университети ва Ўзбекистон Давлат санъат ва маданият институтида ҳам ЎзЭОАВМА билан ана шундай ҳужжатлар имзоланади.\nYangiliklarЖурналист талабалар учун Ўзбекистонда илк мультимедиa студияси очилмоқдa


АҚШ қарзининг сабаби ва унинг сиёсий инқироз ҳақидаги гап-сўзлар манзарасида ўсиб бориши - | Hizb-Uzbekiston.info\nHome›АР-РОЯ ГАЗЕТАСИ›АҚШ қарзининг сабаби ва унинг сиёсий инқироз ҳақидаги гап-сўзлар манзарасида ўсиб бориши\nҲасан Ҳамадон қаламига мансуб\nАҚШнинг қарз билан боғлиқ муаммоси 1944 йили имзоланган Бреттон-Вудс шартномасидан бошланди. Ўшанда Америка ўз нуқтаи назарини ўзининг вакили Генри Уайт етакчилигида зўрлаб тиқиштиришга, яъни, долларни олтинга боғланган захира валюта сифатида жорий қилишга муваффақ бўлди. Шундай қилиб, Америка, айниқса, иккинчи жаҳон урушидан кейин барча давлатлардан иқтисодий ва ҳарбий устунликка эга бўлгани учун АҚШ Федерал Резерви исталган вақтда исталган банк учун долларни олтинга алмаштирилиши мажбуриятини олди. Бу шартномада ўша пайтда 1 унция учун курс бўйича 35 доллар тўланадиган бўлган. Бироқ бу келишувларда АҚШнинг доллар бериши ва босиб чиқариши соҳасида қўшимча назорат ва чекловлар жорий қилинмади. Шунингдек, АҚШнинг бундай ғоят хавфли ваколатини назорат қилиш учун мустақил халқаро мониторинг Институти ҳам ташкил этилмади. Аксинча, жуда маккорлик билан бу иш унинг ўзига қўйиб берилди. Афтидан, Бреттон-Вудс шартномаси орқасида турган куч бундай тартиб ва чекловлар нимани англатишини аллақачон билган ва қасддан шундай қилган кўринади. Бу Вьетнам урушидан сўнг янада яққол маълум бўлди. Ўшанда Америка 1956-1975 йиллардаги Вьетнам урушига кирди ва унга уруш харажатларини қоплаши учун кўп доллар керак бўлди, аммо мавжуд доллар етмади. Чунки АҚШ долларига асос-қоплама бўлиш учун нафақат АҚШдаги, ҳатто бутун дунёдаги мавжуд олтин ҳам етмай қолди, кўп доллар босиб чиқаришнинг ҳам имкони қолмади. Бинобарин, Америка долларни рухсат берилган миқдорда босиб чиқариш чегарасидан ошиб ўтди ҳамда олтинга асосламаган ҳолда доллар босиб чиқарди ва бу ҳақда ҳеч кимга маълум қилмади, ҳеч қандай муаммосиз босиб чиқараверди. Ва ниҳоят, 1971 йил асл кризис фош бўлди. Ўшанда Франция президенти Шарль де Голль ўз юртининг марказий банкидаги мавжуд АҚШ долларини олтинга алмаштиришни талаб қилади. Яъни 191 миллион долларни курс бўйича олтинга алмаштиришни талаб қилади, курс бир унция олтин 35 долларни ташкил қилган. Ана шунда Америка бутун дунёнинг кўз-ўнгида энг катта ўғирлик содир этади. Яъни, ўша пайтдаги АҚШ президенти Ричард Никсон 1973 йил ўғирлик баёнотини чиқариб, унда АҚШ долларини олтинга айирбошлаш мажбуриятини бекор қилади. Кейинчалик бу иш Никсон тарсакиси, дея танилди. АҚШ қарзининг асли ва сабаби мана шу.\nАҚШ қарзининг ортиб кетишига келсак, бу жуда кўп сабабларга боғлиқ. Жумладан, асосан солиқлардан молиялаштириладиган даромадларга солиштирганда Федерал бюджетдаги давлат харажатлари ошиб кетди. Кейин бу харажатлар вақт ўтгани сари ўсиб борди, айниқса, сиёсий ва мустамлакачилик характеридаги ҳарбий ва иқтисодий харажатлар ортгандан ортди. Унутмаслик керакки, Рейган замонидан бошлаб неоконсерваторлар Чикаго иқтисодиёт мактаби назарияларини қабул қилишди ҳамда 1987 йил Федерал банк миқдорий юмшатиш сиёсатига таянди. Бу сиёсат ҳеч қандай чегарасиз ва тартибсиз валюта чиқаришни англатади. Бу эса, ҳарбий ва иқтисодий харажатлар оқибатида қарзнинг ўсишига асосий омил бўлди. Шунингдек, сармояларни рағбатлантириш, деган ниқоб остида солиқларнинг, хусусан, даромад солиғининг молиялаштириш ролини пасайтиришга олиб келди.\nБиз қуйида ерда осмонга чиқиб кетган энг асосий ҳарбий ҳаражатларни эслатмоқчимиз, чунки бу Америка давлатининг биз айтган қарзи кўрсаткичини рекорд даражага олиб чиқди:\n– Ўз куч-имкониятларига эмас, бошқаларнинг куч-имкониятлари ҳисобига яшовчи америкалик халқдаги истеъмол маданияти;\n– Вьетнам уруши;\n– Нефтни дунё миқёсида долларга боғлаб қўйилиши (петро-доллар). Бу Америкага жуда йирик миқдорда доллар босиб чиқариш имкониятини берди, ўз-ўзидан қарзининг чексиз равишда ўсишига олиб келди;\n– Совуқ уруш ва унинг барча ҳарбий оқибатлари;\n– 2001-2003 йиллари президент Жорж Буш даврида солиқларнинг қисқартирилиши, ўшанда Америка қарзи 1.6 триллион долларга етган;\n– Қарзларга юкланган фоизлар;\nИроқ ва Афғонистон урушлари. Бундан ташқари, у ер ва бу ерда ҳарбий провокациялар қилиш, ҳарбий базалар қуриш, ҳарбий агрессиялар олиб бориб, полиция сиёсатини қўллаш;\nХалқаро ташкилотлар ва БМТ ташкилотларида қатнашиш. Масалан, Трамп АҚШнинг Жаҳон Соғлиқни Сақлаш ташкилотида қатнашиши 450 миллион доллар, Хитой эса 40 миллион доллар эканини тан олди. Айниқса, НАТО каби ҳарбий алянсларда қатнашиш.\nОбама давридаги иқтисодий рағбатлантириш дастурининг 800 миллиард долларга чиқиши;\n2010 йилдаги солиқ имтиёзлари. Бу Обама билан Республикачилар ўртасида муроса ечими бўлиб, бу иш ҳақи солиқларини 400 миллиард долларга камайтириш орқали амалга ошган;\n2003 йилда дори-дармон учун тиббий ёрдамни 300 миллиард долларга олиб чиқиш;\n2008 йилда молиявий соҳани 200 миллиард долларга тежаш;\nДавлат қарзининг гувоҳ бўлаётганимиз суратда ўсиши ҳам, унинг миллий даромадга солиштирилганда бу қадар юқори даражада фарқ қилаётгани ҳам, кўриб турганимиздек, бу АҚШ иқтисодиётида янгилик эмас. Зотан, давлат қарзининг ялпи маҳаллий маҳсулотга нисбатан 90 %га ошиб кетиши биринчи марта бўлаётгани йўқ. Масалан, Иккинчи Жаҳон уруши ортидан ҳам шундай бўлган, ўшанда 1940 йилдаги АҚШ давлат қарзи ялпи маҳаллий маҳсулотга нисбатан 52 %ни ташкил қилган бўлса, 1946 йилда бу 121 %га етган. Бу фоиз деярли доимий равишда пасая бошлади ва 1981 йилга келиб, 32.5 %ни ташкил қилди. Яъни, АҚШ иқтисодиёти қарз билан маҳсулот ўртасидаги бу даражадаги фарқни камайтиришга муваффақ бўлди ва ҳолат қайта ўз ўрнига тушди.\nШу ерда бир нарсага тўхталмоғимиз лозим бўлади. Гап шундаки, айниқса, АҚШнинг қарзи бошқа давлатлар қарзидан фарқли ўлароқ, бу давлат иқтисодиёти юқори қарз нисбатини ҳал қилиш-тенглаштира олиш қобилиятига эгадир. Ялпи ёки жамоат мулки ҳисобида бўлсин, Америка давлати қарзи долларга боғланган, яъни, шу давлатнинг валютасида ўлчанади ва бу бошқа давлатларда топилмайдиган ва Америкагина эга бўлган асосий хусусиятдир. Бу эса, ўз-ўзидан шуни англатадики, Американинг давлат қарзини тўлаши эҳтимоли юздан нолдир. Чунки энг ёмон тахминни оладиган бўлсак, қачон давлат қарзини тўлаш масаласида АҚШ ҳукуматининг шляпаси тор келиб қолса, унинг учун бунинг йўли осон: давлат қарзининг тўланишини доллар босиб чиқариш орқали таъминлайди-қўяди ва бунинг оқибатида келиб чиқадиган инфляциянинг юқори даражасини ўз зиммасига олади-ўзи кўтаради. Сўнг доллар қиймати пастлайди, бинобарин, иккинчи томондан, давлат қарзи қиймати пастлаб, сиёсий қарорга биноан, қарзнинг даҳшатли рақамлари камаяди.\nБошқача ибора билан айтганда, доллар халқаро валюта тизимида асос бўлиб қолмоқда. Бу молия ва резервга оид муомалаларда энг кучли тизим бўлиб, айни хусусият қарзларни кўплаб доллар босиб чиқариш орқали ёпишда кўринмоқда, бошқа давлатлар эса, бу хусусиятдан маҳрум қолмоқда. Бир томондан шундай. Бошқа томондан, АҚШ қарзининг бир кун портловчи пуфак экани ҳақида гапираётганда кўпчилик асосий нарсани гапиришдан ўзини олиб қочади. Бу АҚШ қарзининг фақат миллий даромаднинг ўзига солиштиргандаги ҳажмидир. Одамларнинг бундан кўз юмишлари нотўғри ва калтабинликдир. Билъакс, қарз масаласини унинг тўғри тенгламаси орқали ўрганмоқ лозимдир ва давлат қарзининг портлаши ва вайронагарчилик ҳақида гапирувчиларда бундай ўрганиш йўқ. Ушбу тенглама Америка қарзлари сонининг дунё давлатлари олдидаги қарзларига нисбатан ўртача фарқидир. Шу билан бирга, қарз масаласини ўрганганда Америка активлари ҳажмини ҳам билиш керак. Бунда нақд пул билан эмас, хаёлий маблағлар билан ўлчанади, масалан, солиқлар, сланец нефти, минерал бойликлар, денгиз ва қуруқлик бойликлари кабилар каби. Гап Америка активларининг келиб чиқиши ҳақида кетмоқда. Ҳали бу ёқда солиқ тўлатиш ва унинг оғирлигини тўловчига юклаш, харажатлар чиқимини озайтириб, унинг оғирларини бошқаларга юклаш каби Американинг товламачилиги натижасидаги беқарор киримлари ҳам борки, булар ҳозирда Трамп сиёсатида яққол кўзга ташланмоқда.\nКризислар ва қарзлар муаммодир, бунга эътиборсиз қарамаслик керак. Бу шундай бир оғир масалаки, ҳар қандай давлат ортида тутувчи кучлардан уни ҳал этувчи стратегия ва сиёсатлар ишлаб чиқишни талаб қилади. Ҳозирда Трамп маъмурияти шу иш билан банд. Шу сабабдан бу маъмуриятнинг давлат қарзининг суръат билан ўсишига нисбатан харажатларни сезиларли равишда озайтириш билан курашаётганига ҳамда АҚШнинг халқаро мажбуриятлари, харажатлари ва зўравонлигини қайта кўриб чиқаётганига гувоҳ бўлмоқдамиз. Шунингдек, кампаниялар ишини ҳам, солиқ жойларига зарба беришни ҳам, хориждаги америкаликларга солиқ солишни ҳам, савдо урушини ҳам, ҳаммасини қайта текшираётганини кўряпмиз. Бироқ бу ерда шуни алоҳида таъкидлаш лозимки, Американинг вайрон бўлишига фақат унинг қарзи сабаб бўлмайди. У тобора ўсаётган қарзларини ҳал қилишга қодир давлат. Аммо бунинг учун Трамп кабиларнинг маъмурияти орқали эмас, балки доно сиёсат юргизувчи сиёсий маъмурият орқали соғлом стратегия ишлаб чиқиши керак. Тўғри, Америка урушлари орқали иқтисодиёти учун баъзи маблағларни қўлга киритишга муваффақ бўлиши мумкин. Аммо масала фақат мол тўплаш эмас. Балки масала сиёсий ақлларнинг етарлича мавжуд бўлишидадир, анави очкўз ва расво савдогарнинг ақли керак эмас. Ҳатто бошида Американинг ривожланаётган пайтдаги сиёсий ақллар орқали ҳал этмоқ даркор.\nTagsАҚШ доллариАҚШ қарзининг сабабиБреттон-ВудсФедерал Резерв\nПрезидентликка номзод Дональд Трамп қурол-яроқ лоббиси томонидан қўллаб-қувватланмоқда\nИслом посбони бўлиш нақадар буюк бахт!


Саудия Арабистонида Умра зиёратини амалга ошириш тартибига ўзгартириш киритилди – Bugun.uz\nЯнгиликлар - 23:17 · 04.12.2021\nСаудия Арабистонида Умра зиёратини амалга ошириш тартибига ўзгартириш киритилди\nСаудия Арабистонида Умра зиёратини амалга ошириш тартибига ўзгартириш киритилгани маълум қилинди. Бу ҳақда «Gulfnews» хабар берди.\nТаъкидланишича, Саудия Арабистони ҳукумати бошқа мамлакатлардан Умра зиёратини амалга ошириш учун келганлар қироллик ҳудудида 30 кунгача қолиши мумкинлигини эълон қилган. Бунгача хорижлик зиёратчиларга қироллик ҳудудида фақат 10 кун қолишга рухсат берилган. Қайд этилишича, сўнгги ҳафталарда Саудия Арабистони ҳукумати коронавирусга қарши чекловларни босқичма-босқич юмшатиши фонида нормал ҳаётга қайтиш имконини берган.\nСаудия Арабистонидаги Ҳаж ва Умра вазирлигининг маълум қилишича, киритилган ўзгариш хориждан келган ҳамда 18 ва ундан катта ёшдаги зиёратчиларга тегишли бўлиб, улар коронавирусга қарши тўлиқ эмланган бўлиши керак.\nКелтирилишича, Саудия Арабистонида тан олинган вакциналар билан эмланган зиёратчиларга карантинсиз Умра маросимларини бажаришга рухсат берилади. Айни пайтда Жаҳон соғлиқни сақлаш ташкилоти (ЖССТ) томонидан тасдиқланган бошқа вакциналар билан эмланганлар эса 3 кунлик карантинда бўлиши талаб этилади. 48 соатлик карантиндан сўнг улар коронавирусга қарши ПЗР тести топширади, натижа манфий бўлган тақдирда зиёратчиларга Умра маросимларини бажаришга рухсат берилади.\nАввалроқ Саудия Арабистонида Ҳаж ишлари вазири ўзгаргани хабар берилганди. Шунингдек, Ҳаж сафари қандай шароитларда ўтиши маълум бўлган.


Ғарб Россияга максимал зарар етказмоқчи\nЖанг майдонида ва молиявий жиҳатдан – Ғарб Россияга максимал зарар етказмоқчи\nҒарб Россия тўхтатиш учун нималарга тайёр? Унга қарши эълон қилиб бўлган умумий молиявий ва иқтисодий урушга холосми? Боз устига у ўзининг йўқотишларини деярли ҳисобга олмасдан эълон қилди.\nБоз устига у ўзининг йўқотишларини деярли ҳисобга олмасдан, аниқроғи, Россияни дунё иқтисодиётидан муваффақиятсиз “сиқиб чиқариш” оқибатлари ҳақида ўйлаб кўришни афзал билмасдан, эълон қилди. “Деярли”, чунки ҳозирча энг кучли қурол ишга туширилмаган – энергетика, яъни Россия энергия ташувчиси экспортини тақиқлаш.Ғарб ундан фойдаланмоқчи эмас, бироқ Россиянинг ўзи бу чорани қўллашидан жуда ҳадиксираяпти. Аммо Кремль нефть газ “атом бомбасини” портлатишни режалаштирмаяпти. Қолаверса, Россиянинг Ғарб санкцияларига жавоби ҳозирча деярли минимал даражада. Нега? Чунки Ғарб томонидан қабул қилиб бўлинган чоралар нафақат Россия, балки бутун жаҳон иқтисодиёти учун улкан оқибатларни келтириб чиқаради. Бу оқибатларни ҳозирча ҳеч ким ҳисоблаб чиқа олмайди. Дунё тузилишининг эски тизими (геосиёсий ва молиявий-иқтисодий) кўз ўнгимизда қулаб бормоқда. Лекин унинг барбод бўлиши турлича бўлиши мумкин. Бу Россияни Ғарб томонидан иҳоталашга бўлган уриниш қанча давом этишига боғлиқ бўлади.Қандай қилиб – улар абадий эмасми ахир? Йўқ, чунки улар Ғарбнинг ўзи учун улкан, ўрнини тўлдириб бўлмайдиган ва ўзи қурган глобал молиявий иқтисодий тизимга зиён етказишади. Устига устак бу зарар вақт ўтиши билан ўсиб боради. Жумладан, Россияга қарши киритилган чоралар бошқа мамлакатларга ҳам мисли кўрилмаган таъсирни кўрсатмоқда ва уни бу вақтинча бўлганини ишонтириш керак.Ғарб Россияга қарши иккинчи фронтни очди: ИқтисодийШу боис Ғарбнинг ўзи барча учун энг оғриқ бўлган санкциялар қисмини олиб ташлашдан манфаатдор, лекин Россия тўхтатиш ва иқтисодиётини барбод қилишга бўлган уриниш фойдасиз эканига ишонч ҳосил қилгандан сўнг.Яъни Ғарб бизни барибир иқтисодий жиҳатдан бўғишга умид қиляптими?Ҳа, Ғарб элиталарининг бир қисми бунга ишонади. Бўлмаса бундан кенг кўламли ва бир ёқлама қаттиқ санкциялардан фойдаланмаган бўлишарди. Путин ўн минглаб ҳарбийларни сарфарбар қилди, иттифоқдош давлатлар эса бунга жавобан ўзларининг улкан молиявий қудратларини сафарбар қилишди, энди бу молиявий армиялар ўртасидаги қимор ўйини, дея ёзади Атлантика кенгашидаги Жулия Фридландер. Бироқ Россия армияси олдинга қўйилган мақсадларга муқаррар эришса, Ғарбнинг молиявий зарбалари муваффақиятини қандай ўлчаш мумкин?Тез орада Москвани мўлжалга олиб, ўзларининг глобал тизимларига зарба бериб қўйишганликлари маълум бўладику. Россияни дунё иқтисодиётидан иҳоталаб қўйишни хоҳлашганди, натижада эса ўзларининг дунёни бошқариш калитларини блоклашган.Бироқ Ғарб ҳозир бу ҳақда ўйлаб кўришни афзал билмаяпти. Яқин ойлар ичида у ерда Россия иқтисодиёти батамом қуламаса агар, ҳеч бўлмаганда Россияда турмуш тарзининг кескин тушиб кетиши ва халқимизнинг норозилиги юзага келишини кутишади. Гарчи Ғарб русларни ёмон билсада, лекин яхши билишади, ҳаёт рази ёмонлашиши халқнинг Владимир Путиндан юз ўгириши учун камлик қилади. Шунинг учун агар Россиянинг ҳарбий мағлубияти бўлмаса, Украинадаги ҳарбий операцияни чўзишни иккинчи зарурий шарт деб билишади.Кўпроқ рус ва украин қони зарур. Айнан шунинг учун Ғарб Зеленскийни беҳуда қаршилик кўрсатишни бас қилиш тўғрисида буйруқ беришга чақиришмайди, аксинча украин раҳбариятини турлича қўллаб-қувватламоқда, “Стингер” ва Европа иттифоқа аъзоликни ваъда беришмоқда. Биринчи навдатда руҳан қўллашмоқда, чунки моддий жиҳатдан (яъни ҳарбий етказиб беришлар билан) қўллай олишмайди.Сиз Ғарб Украина ғалаба қозонишига, Зеленский президент бўлиб қолишига ва мамлакат ЕИга аъзо бўлишига ишонади деб ўйлаган эдингизми? Ёки Россия армияси Украинани Ғарб таъсири учун очиқ қолдириб кетади?Албатта, йўқ. Ғарб ҳозир фақат бир нарсага пул тикяпти: унга жанговар ҳаракатлар қанчалик узоқроқ чўзилса, шунча яхши. Норозиликни келтириб чиқаргунча, Россиядаги Путинни Украинадан кетиш фармонини беришга мажбурлайдиган қўзғолонларгача.Россия пул жўнатмалари тизимида узилиш бўладими – эксперт фикриПуч хомхаёллар? Ҳа, англосак элиталари бир қисмининг мантиғи шунақа. Американинг энг “оғир вазндаги” таҳлилчиси, Халқаро муносабатлар кенгаши президенти Ричард Хаас мана нима деди: “Шундай қилиш керакки, унинг мамлакати энг катта иқтисодий зарарни ва ердаги катта ҳарбий йўқотишларни кўрсин. Кескин гапиришни ёқтирмайман, бироқ Путиннинг энг катта заиф жойи – бу ўлик аскарлар. Шундай экан Украина қаршилик кўрсатиш воситалари билан таъминлашимиз зарур”.Ва бу ерда мақсад шунчалик Украина эмас: Хаас Россиядаги “режим алмашишига” эришишга чақирмоқда. Бунинг учун русларга Украинада “иккинчи Афғонистонни” кўрсатишлари керак. НАТОчилар Россия ҳарбий операциясининг бошланишига қадар бунга ваъда беришгандек.Лекин, Украинага ҳарбий анжомларни етказиб бериш имконияти йўқлигини инобатга олиб, охиригача курашишга тайёр бўлган украинларнинг бир қисмининг руҳини кўтариш керак. Бу учун уларга ёрдам ва “Россияни ичидан барбод” қилишга ваъда беришмоқда. Путин бўлмаса – санкциялар ҳам бўлмайди, ва Ғарб учун уларнинг иқтисодий зарарини камайтиришга уриниб кўриш мумкин бўлади.Жанубий Корея АҚШдан Россия билан савдо қилишга рухсат беришни сўрамоқдаБу ўта қийин вазифа. У Россияни ҳарбий ҳаракатларга чорлаш орқали заифлаштириш билан бир вақтнинг ўзида санкция босимини сақлаб қолишдан иборат.Бу айёр режанинг атиги битта муаммоси бор – ҳарбий ҳаракатлар чўзилмайди. Украина армияси яқин ҳафталарда қаршилик кўрсатишни бас қилади. Мажбур бўлади – ўраб олиниши натижаси – ёки Зеленскийнинг қуролларни топшириш фармонидан кейин. Вақт кўрсатади. Бироқ Украинанинг бирор бир узоқ ҳарбий ҳаракатлар учун имконияти ҳам, ресурслари ҳам йўқ. Кейин Россия яна Украина билан узоқ шуғулланади, лекин бу бошқа тарих ва бошқа Украина бўлади.Аммо Ғарб урушни чўзиш иш бермаганига ишонч ҳосил қилгандагина, у дунё молиявий иқтисодий тизимига етганган зарарини нима қилиш кераклиги ҳал қилиш фурсати келади. Бир неча ой ўтиб Россияга қарши санкциялар қисман олиб ташланиши эҳтимолдан йироқ эмас, лекин дунёни аввалги ҳолатига келтириб бўлмайди.Тектоник олдина силжишлар аллақачон бўляпти – ерда уруш тугайди, глобал молиявий иқтисодий ва геосиёсий бўрон эса энди бошланмоқда. Унда мағлуб Россия бўлмайди.\n© AFP 2022 / SPENCER PLATTUS-MAYOR-ADAMS-RINGS-OPENING-BELL-AT-NEW-YORK-STOCK-EXCHANGE\nҒарб Россия тўхтатиш учун нималарга тайёр? Унга қарши эълон қилиб бўлган умумий молиявий ва иқтисодий урушга холосми?\nБоз устига у ўзининг йўқотишларини деярли ҳисобга олмасдан, аниқроғи, Россияни дунё иқтисодиётидан муваффақиятсиз “сиқиб чиқариш” оқибатлари ҳақида ўйлаб кўришни афзал билмасдан, эълон қилди. “Деярли”, чунки ҳозирча энг кучли қурол ишга туширилмаган – энергетика, яъни Россия энергия ташувчиси экспортини тақиқлаш.\nҒарб ундан фойдаланмоқчи эмас, бироқ Россиянинг ўзи бу чорани қўллашидан жуда ҳадиксираяпти. Аммо Кремль нефть газ “атом бомбасини” портлатишни режалаштирмаяпти. Қолаверса, Россиянинг Ғарб санкцияларига жавоби ҳозирча деярли минимал даражада. Нега? Чунки Ғарб томонидан қабул қилиб бўлинган чоралар нафақат Россия, балки бутун жаҳон иқтисодиёти учун улкан оқибатларни келтириб чиқаради. Бу оқибатларни ҳозирча ҳеч ким ҳисоблаб чиқа олмайди. Дунё тузилишининг эски тизими (геосиёсий ва молиявий-иқтисодий) кўз ўнгимизда қулаб бормоқда. Лекин унинг барбод бўлиши турлича бўлиши мумкин. Бу Россияни Ғарб томонидан иҳоталашга бўлган уриниш қанча давом этишига боғлиқ бўлади.\nҚандай қилиб – улар абадий эмасми ахир? Йўқ, чунки улар Ғарбнинг ўзи учун улкан, ўрнини тўлдириб бўлмайдиган ва ўзи қурган глобал молиявий иқтисодий тизимга зиён етказишади. Устига устак бу зарар вақт ўтиши билан ўсиб боради. Жумладан, Россияга қарши киритилган чоралар бошқа мамлакатларга ҳам мисли кўрилмаган таъсирни кўрсатмоқда ва уни бу вақтинча бўлганини ишонтириш керак.\nҒарб Россияга қарши иккинчи фронтни очди: Иқтисодий\nШу боис Ғарбнинг ўзи барча учун энг оғриқ бўлган санкциялар қисмини олиб ташлашдан манфаатдор, лекин Россия тўхтатиш ва иқтисодиётини барбод қилишга бўлган уриниш фойдасиз эканига ишонч ҳосил қилгандан сўнг.\nЯъни Ғарб бизни барибир иқтисодий жиҳатдан бўғишга умид қиляптими?\nҲа, Ғарб элиталарининг бир қисми бунга ишонади. Бўлмаса бундан кенг кўламли ва бир ёқлама қаттиқ санкциялардан фойдаланмаган бўлишарди. Путин ўн минглаб ҳарбийларни сарфарбар қилди, иттифоқдош давлатлар эса бунга жавобан ўзларининг улкан молиявий қудратларини сафарбар қилишди, энди бу молиявий армиялар ўртасидаги қимор ўйини, дея ёзади Атлантика кенгашидаги Жулия Фридландер. Бироқ Россия армияси олдинга қўйилган мақсадларга муқаррар эришса, Ғарбнинг молиявий зарбалари муваффақиятини қандай ўлчаш мумкин?\nТез орада Москвани мўлжалга олиб, ўзларининг глобал тизимларига зарба бериб қўйишганликлари маълум бўладику. Россияни дунё иқтисодиётидан иҳоталаб қўйишни хоҳлашганди, натижада эса ўзларининг дунёни бошқариш калитларини блоклашган.\nБироқ Ғарб ҳозир бу ҳақда ўйлаб кўришни афзал билмаяпти. Яқин ойлар ичида у ерда Россия иқтисодиёти батамом қуламаса агар, ҳеч бўлмаганда Россияда турмуш тарзининг кескин тушиб кетиши ва халқимизнинг норозилиги юзага келишини кутишади. Гарчи Ғарб русларни ёмон билсада, лекин яхши билишади, ҳаёт рази ёмонлашиши халқнинг Владимир Путиндан юз ўгириши учун камлик қилади. Шунинг учун агар Россиянинг ҳарбий мағлубияти бўлмаса, Украинадаги ҳарбий операцияни чўзишни иккинчи зарурий шарт деб билишади.\nКўпроқ рус ва украин қони зарур. Айнан шунинг учун Ғарб Зеленскийни беҳуда қаршилик кўрсатишни бас қилиш тўғрисида буйруқ беришга чақиришмайди, аксинча украин раҳбариятини турлича қўллаб-қувватламоқда, “Стингер” ва Европа иттифоқа аъзоликни ваъда беришмоқда. Биринчи навдатда руҳан қўллашмоқда, чунки моддий жиҳатдан (яъни ҳарбий етказиб беришлар билан) қўллай олишмайди.\nСиз Ғарб Украина ғалаба қозонишига, Зеленский президент бўлиб қолишига ва мамлакат ЕИга аъзо бўлишига ишонади деб ўйлаган эдингизми? Ёки Россия армияси Украинани Ғарб таъсири учун очиқ қолдириб кетади?\nАлбатта, йўқ. Ғарб ҳозир фақат бир нарсага пул тикяпти: унга жанговар ҳаракатлар қанчалик узоқроқ чўзилса, шунча яхши. Норозиликни келтириб чиқаргунча, Россиядаги Путинни Украинадан кетиш фармонини беришга мажбурлайдиган қўзғолонларгача.\nРоссия пул жўнатмалари тизимида узилиш бўладими – эксперт фикри\nПуч хомхаёллар? Ҳа, англосак элиталари бир қисмининг мантиғи шунақа. Американинг энг “оғир вазндаги” таҳлилчиси, Халқаро муносабатлар кенгаши президенти Ричард Хаас мана нима деди: “Шундай қилиш керакки, унинг мамлакати энг катта иқтисодий зарарни ва ердаги катта ҳарбий йўқотишларни кўрсин. Кескин гапиришни ёқтирмайман, бироқ Путиннинг энг катта заиф жойи – бу ўлик аскарлар. Шундай экан Украина қаршилик кўрсатиш воситалари билан таъминлашимиз зарур”.\nВа бу ерда мақсад шунчалик Украина эмас: Хаас Россиядаги “режим алмашишига” эришишга чақирмоқда. Бунинг учун русларга Украинада “иккинчи Афғонистонни” кўрсатишлари керак. НАТОчилар Россия ҳарбий операциясининг бошланишига қадар бунга ваъда беришгандек.\nЛекин, Украинага ҳарбий анжомларни етказиб бериш имконияти йўқлигини инобатга олиб, охиригача курашишга тайёр бўлган украинларнинг бир қисмининг руҳини кўтариш керак. Бу учун уларга ёрдам ва “Россияни ичидан барбод” қилишга ваъда беришмоқда. Путин бўлмаса – санкциялар ҳам бўлмайди, ва Ғарб учун уларнинг иқтисодий зарарини камайтиришга уриниб кўриш мумкин бўлади.\nЖанубий Корея АҚШдан Россия билан савдо қилишга рухсат беришни сўрамоқда\nБу ўта қийин вазифа. У Россияни ҳарбий ҳаракатларга чорлаш орқали заифлаштириш билан бир вақтнинг ўзида санкция босимини сақлаб қолишдан иборат.\nБу айёр режанинг атиги битта муаммоси бор – ҳарбий ҳаракатлар чўзилмайди. Украина армияси яқин ҳафталарда қаршилик кўрсатишни бас қилади. Мажбур бўлади – ўраб олиниши натижаси – ёки Зеленскийнинг қуролларни топшириш фармонидан кейин. Вақт кўрсатади. Бироқ Украинанинг бирор бир узоқ ҳарбий ҳаракатлар учун имконияти ҳам, ресурслари ҳам йўқ. Кейин Россия яна Украина билан узоқ шуғулланади, лекин бу бошқа тарих ва бошқа Украина бўлади.\nАммо Ғарб урушни чўзиш иш бермаганига ишонч ҳосил қилгандагина, у дунё молиявий иқтисодий тизимига етганган зарарини нима қилиш кераклиги ҳал қилиш фурсати келади. Бир неча ой ўтиб Россияга қарши санкциялар қисман олиб ташланиши эҳтимолдан йироқ эмас, лекин дунёни аввалги ҳолатига келтириб бўлмайди.\nТектоник олдина силжишлар аллақачон бўляпти – ерда уруш тугайди, глобал молиявий иқтисодий ва геосиёсий бўрон эса энди бошланмоқда. Унда мағлуб Россия бўлмайди.


Яшасин товуқ ёки ўқувчи сиғмас синфхоналар\nСўнгги вақтларда товуқ боқишни Ўзбекистонда миллий ҳаракат даражасига чиқаришга қаратилган интилишлар давом этмоқда. Қайси газетани варақламанг, албатта, товуқ боқиш мавзусидаги мақолага дуч келасиз.\n«Оила даврасида» (26.01) газетаси 50 та товуқдан қанча даромад олиш мумкинлигини кўрсатиб берадиган мақола эълон қилди. Бу фаолиятни бошлашга «Агробанк» таклиф этаётган 500 минг сўм кредит асос қилиб олинган.\nХуллас, газетага ишонилса, 50 та товуқ боқиб, йилига 1,7 миллион сўмдан ортиқ соф фойда қилиш мумкин. Аммо бунинг учун кредит билан қўшиб ҳисоблаганда қарийб 1,9 миллион сўм харажат қилиш керак.\nДемак, «тадбиркор оила» кредит суммасини чиқариб ташлаганда салкам 1,5 миллион сўм ўз маблағини сарфлаши талаб этилади. Бунча пули бор одам агар товуқ боққиси келса, ўзининг бор пулига ҳам боқаверади-ку, банкнинг фоизга берадиган 500 минг сўмига қараб ўтирадими, деб сўрайдиган одам йўқ. Банкнинг кредитини олиш учун талаб этиладиган ҳужжатларни йиғишга ҳам анча вақт ва пул кетиб қолади-ку, деган ҳақли савол бермайди ҳеч ким.\nГазета айтилган гапларнинг ишонтириш кучини ошириш учун пайариқлик «илғор товуқбоқар» аянинг амалий тажрибасини ҳам келтириб ўтган. Ая эринмасдан икки кунда битта тухум қиладиган товуқ кунига битта тухум қиладиганидан яхшироқ эканини исботлаб берган.\nХудди шу газетада кўпгина мактабларда бошланғич синфларда битта синфда 45 талаб ўқувчи ўқитилаётгани, бу эса таълим сифатига жуда ёмон таъсир этаётгани масаласи ҳам кўтарилди.\nМаълум бўлишича, қонунчиликка кўра, 1-9 синфларда ўқувчилар сони 35 та қилиб белгиланган. Аммо кўплаб мактабларда битта синфда 40-45 та ўқувчи борлиги сабабли ўқитувчилар кўнгилдагидек дарс ўта олмаётир, ўқувчиларнинг аксарияти ҳам эътибордан четда қолмоқда.\nБундан ташқари, бундай синфхоналарда «парталар зич жойлаштирилган, ўқувчиларнинг ўтириб-туриши учун ҳам жуда ноқулай».\nХалқ таълими вазирлиги масъули бу масалада фикр билдирар экан: «… пойтахтда бундан 10 йил аввал 1-синфга ўқувчилар қабули 29 минг 124 тани ташкил этган бўла, жорий ўқув йилида 46 минг 884 тани ташкил этди», деган.\nЎқитувчилар ўқувчи кўплигидан бутун дарс мобайнида фақат 4-5 та фаолроқ ўқувчи билан ишлашга улгураётганидан шикоят қилаётган бир пайтда вазирлик вакили «тажрибали ўқитувчи ўқитишнинг замонавий услубларидан фойдаланган ҳолда машғулот олиб бориш ҳисобига ўқувчиларнинг ўзлаштиришига эришилмоқда», дея кўз бўяшга тушиб кетган.\nАммо мутасаддининг жавобида мазкур муаммони ҳал этиш учун самара берадиган қандайдир аниқ чоралар кўрилаётгани ҳақида бир оғиз ҳам сўз йўқ. Бунинг ўрнига у пойтахтдаги айрим мактабларда 1-синфга ўқувчилар қабулини ватинчалик чеклашга қарор қилингани, шунингдек, 2017/18 ўқув йилида қабул режасини қайта кўриб чиқиш назарда тутилганини айтган.\nАгар қабул чекланса, қолган болалар қаерда ўқийди, деган савол очиқ қолдирилган. На мухбир, на мутасадди бу саволга жавоб изламаган.\n14 сентябр 2016\nКонституцияни топташ билан бошланган Мирзиёев даври\nЎзбекистонда Конституция топталди – яна бир бор унинг арзимас қоғозлар таҳлами эканига ишора берилди. Айни ҳолатни акс эттирган рассом ...\nМайиз емаган ўзбек аëллари?\nТуркия нашрлари ўтган ҳафта рейд пайтида қўлга олинган ўзбек фоҳишалари ҳақида бир нечта ҳабар чоп қилди. Бу ҳабарларнинг бирида ...


27 октябр 2020, Тошкент вақти: 09:36\nЎзбекистонда коронавирус юзага келтирган иқтисодий инқироз сабаб камида 5-6 млрд АҚШ доллари зарур, деб ҳисоблайди иқтисодий таҳлилчи Абдулла Абдуқодиров (www.anhor.uz, 19 март). Ушбу маблағнинг ярми тиббий ёрдамни тўғридан-тўғри субсидиялаш ҳамда кичик ва ўрта бизнес субъектлари корхоналарида бандликни қўллаб-қувватлашга, қолган қисми эса молия институтларини мустаҳкамлашга йўналтирилиши лозим.\nҚайд этилишича, Жаҳон банкидан реструктуризация имконияти билан 30 йил муддатга камида 3-4 млрд доллар қарз олишга тўғри келади. Бундан ташқари, USAID, KOICA, TIKA каби донор институтларни жалб этиш мақсадга мувофиқдир. Шунингдек, Молия вазирлиги аҳоли учун узоқ муддатли давлат заёмларини эмиссия қилиши мумкин. Вазият жуда мураккаблашса, мамлакатнинг олтин-валюта захираси ҳамда Ўзбекистон тикланиш ва тараққиёт жамғармаси маблағларига умид қилиш қолади, холос.\n“Вақт бизга қарши ишламоқда. Биз зарур чораларни ишлаб чиқиш ва амалга ошириш жараёнини қанчалик кейинга қолдирсак, коронавирус таъсирининг оқибатларини бартараф этиш учун шунча кўп маблағ талаб қилинади”, дейди иқтисодий таҳлилчи А.Абдуқодиров.


Цитолин – medu.uz – Дорилар ҳақида маълумотлар ўзбек тилида\nHome Йўриқномалар Цитолин\nПрепаратнинг савдо номи: Цитолин\n1 ампула (2мл ёки 4 мл) қуйидагиларни сақлайди:\nФаол модда: 500 мг ва 1000 мг цитиколин (натрийли тузи кўринишида).\nЁрдамчи моддалар: натрий гидроксиди, натрий биосульфити ёки натрий метабисульфити, инъекция учун сув.\nЦитиколин хужайра мембранасининг муҳим ультраструктур компонентлари (хусусан фосфолипидлар) нинг ўтмишдоши бўлиб, нейронлар мембраналарининг структур фосфолипидлари биосинтезини рағбатлантиради, бу магниторезонанс спектроскопия маълумотлари билан тасдиқланган. Цитиколин ион насослари ва рецепторлар каби мембрана механизмларининг фаолиятини яхшилайди, уларнинг бошқарилишисиз нерв импульсларини нормал ўтказилиши мумкин эмас. Нейронларнинг мембранасига барқарорлаштирувчи таъсири туфайли, цитиколин бош мия шишини қайта сўрилишига ёрдам берувчи шишга қарши хусусият намоён қилади. Экспериментал тадқиқотлар цитиколинни айрим фосфолипазаларнинг (А1, А2, С ва Д) фаолланишини ингибиция қилиниши, эркин радикалларнинг ҳосил бўлишини камайтириб, мембрана тизимларининг бузилишини олдини олишини ва антиоксидант ҳимоя тизимини сақлашини кўрсатади. Цитиколин энергиянинг нейронли заҳирасини сақлайди, апоптозни ингибиция қилади ва ацетилхолин синтезини рағбатлантиради. Экспериментда цитиколинни шунингдек бош миянинг фокал ишемиясида профилактик нейропроп таъсири ҳам исботланган.\nКлиник тадқиқотлар цитиколинни, бош мияда қон айланишини ўткир бузилиши бўлган пациентларда функционал тузалиш кўрсатгичларини ишончли оширишини кўрсатади, бу нейровизуализация маълумотлари бўйича бош миянинг ишемик шикастланишини ўсишини секинлашиши билан мос келади. Бош мия жароҳатлари бўлган пациентларда цитиколин тикланишни тезлаштиради ва посттравматик синдромнинг давомийлиги ва жадаллигини камайтиради.\nКекса ёшдаги пациентлар учун дозани мувофиқлаштириш талаб қилинмайди.\nЖуда кам холларда (<1/10000) (шу жумладан, пациентларнинг хабарлари).\nИнъекция учун эритма 500 мг/2 мл ва 1000 мг/4 мл ампулаларда.\nОлдингисиЦитовир -3 кукун [болалар учун]20.06.2018


Сурхондарёда ҳужжатсиз машина бошқарган ҳайдовчи ЙПХ ходимига пора бермоқчи бўлганда ушланди\nСурхондарё вилояти Олтинсой туманида ҳужжатсиз машина бошқарган ҳайдовчи ЙПХ ходимига пора бермоқчи бўлганда ушланган. Бу ҳақда ИИВ ЙҲХББ хабар бермоқда.\nМаълум қилинишича, 2021 йил 1 декабрь куни 4Р-100 автомобиль йўлининг Олтинсой тумани, Қоратепа маҳалласи ҳудудидан ўтган 150-километрида ЙПХ ходими Nexia машинасини тўхтатган. Текширув давомида ҳайдовчининг меъёрий ҳужжатлари йўқлиги маълум бўлган ва унга нисбатан маъмурий баённома расмийлаштирилиб, машина вақтинча сақлаш учун жарима майдонига жойлаштирилган.\nОрадан бироз ўтиб, ҳайдовчи А.Қ. машинани жарима майдонидан олиб чиқиш ва кўрилган чорани бекор қилинишини сўраб ЙПХ ходимига 1 миллион сўм миқдорида пора таклиф қилган. ЙПХ ходими вилоят ИИБ бошлиғи номига билдирги орқали мурожаат қилиб, пора таклиф қилган фуқарога нисбатан қонуний чора кўрилишини сўраган.\nҲуқуқни муҳофаза қилувчи орган ходимлари томонидан ҳамкорликда ўтказилган тезкор тадбир давомида 1 декабр куни соат 20:30ларда 1992 йилда туғилган фуқаро А.Қ. Олтинсой тумани ҳудудида жойлашган жарима майдони ёнида ЙПХ ходими Ш.Шариповга 1 миллион сўмни пора тариқасида бераётган вақтда далилий ашёлар билан қўлга олинган ва ҳолат тегишли тартибда расмийлаштирилган.\nҚайд этилишича, мазкур ҳолат юзасидан Олтинсой тумани прокуратураси томонидан фуқаро А.Қ.га нисбатан Жиноят кодексининг 211-моддаси тартибида жиноят иши қўзғатилган. Ҳозирда дастлабки тергов ҳаракатлари олиб борилмоқда.\n19:14 / 24.12.2021\nКаттақўрғонда тадбиркордан 2 000 доллар пора олган халқ таълими бўлими мутахассиси ушланди\n12:21 / 20.12.2021\nСурхондарёда ноқонуний тонировка билан юрган ҳайдовчи ЙПХ ходимига пора таклиф қилди